Koju muškarci žele, a kojom se žene\nZanosne lepotice koje caruju holivudskom fabrikom snova i nekrunisane princeze glamuroznih magazina koje samouvereno koračaju modnim pistama nisu dame sa kojima bi prosečan muškarac koračao do oltara, pokazuju rezultati studije koja je nedavno objavljena u časopisu „Rivju ov ikonomiks ov haushold“ i u kojoj je učestvovao 731 muškarac i žena. Većina muškaraca koji su anketirani u ovom...\nMuškarci lažu i mažu\nMuškarci lažu dvostruko više od žena i dnevno izgovore u proseku šest laži, glasi najintrigantniji zaključak istraživanja koje je filmski studio „Tventijet senčuri foks“ sproveo u Velikoj Britaniji povodom izdavanja prve sezone DVD serije „Laži me“. Ako je verovati rezultatima ove zanimljive studije, prosečan muškarac nedeljno izgovori 42...\nI gospodu muči „prelazno doba”\nO menopauzi i „paklu”kroz koji prolaze žene u jednomdelu života često se priča, pa se tako zna da mnoge dame srednjih godina muku muče sa hormonskom neravnotežom, da ne mogu da prebrode talase vrućine, buđenja u „goloj vodi”, nesanicu, depresiju... Ipak, lekari kažu da su slični simptomi karakteristični i za muškarce ovog životnog doba. Muška menopauza,...\nTraži se stabilna i inteligentna\nModernim muškarcima kod žena je važan karakter, emocionalna stabilnost, finansijska samostalnost, kao i inteligencija. Najmanje im je danas važna čednost. Naučnici sa Univerziteta Ajova u SAD zanimljivo istraživanje sprovode od 1939. godine do danas, a ispitanici su svakih deset godina davali odgovore na pitanje kojih je to 18 karakteristika poželjno kod partnera. Te njima važne osobine ocenjivali su...


RTS :: Otvorena izložba "Dositej od Čakova do Beograda"\nVesti Otvorena izložba "Dositej od Čakova do Beograda"\nsreda, 16. jun 2021, 06:20 -> 06:38\nBeogradska promocija izložbe Eliane Gavrilović pod nazivom "Dositej od Čakova do Beograda", koja će od jeseni biti stalna postavka u Dositejevoj rodnoj kući u Čakovu, održana je 15. juna u Zadužbini "Dositej Obradović" u Beogradu.\n"Izložba pred nama prati Dositejev životni put od prvog susreta s knjigom, preko monaškog života u manastiru Hopovo, sve do sazrevanja u prosvećenoj Evropi i svih znanja koje je stekao", kazala je ministarka kulture i informisanja Srbije Maja Gojković.\n"Dositej je verovao da bez obrazovanja nema ni opstanka, ni razvoja države i naroda, te je težio da svoj narod približi prosvećenom delu Evrope bez gubitka jakog osećanja rodoljublja", dodala je Gojkovićeva.\nUpravnica Zadužbine Mirjana Dragaš podsetila je na dolazak Dositeja Obradovića u Srbiju.\n"Obrazovan i nadahnut učenjem, on je na poziv Karađorđa iz Trsta došao u Srbiju praćen pesmom Vostani Serbie, koja je sada himna ove zadužbine i svečana pesma srpskog naroda", izjavila je upravnica Zadužbine Mirjana Dragaš.\n"Cilj Zadužbine je da u narednom periodu još više razvije saradnju sa Srbima iz dijaspore, naročito onima na Dositejevom evropskom putu, jer su on, zajednička kultura i istorija ono što nas vezuje", kazala je Dragaš.\nObnavljanje Dositejeve kuće u Čakovu, od jeseni stalni dom ove postavke, finansijski je podržala Vlada Vojvodine i Ministarstvo kulture i informisanja.


.:: Magazin Tabloid 470 ::.\nPartizanski put: Ugled po ceni od 100.000 dolara\nSrpska čuda, od Zimbabvea do Trećeg opštinskog suda\nZašto prvostepeni sudski postupak traje već skoro sedam godina u jednom ne posebno komplikovanom sporu\nPoslovni kontakti se u svetu teško stiču, ali se lako gube. Godinama, čak i u vremenu sankcija, srpsko preduzeće Partizanski put iz Beograda imalo je saradnju sa firmom HIB britanskog državljanina Džerarda Majkla Hogarda na građevinskim poslovima u Zimbabveu.\nOvi poslovni odnosi su neretko bili svedeni na kratkoročne pozajmice koje je HIB davao srpskom preduzeću kako bi ovo isplatilo svoje radnike ili izvršilo neke druge važne uplate. Tako je bilo sve dok na čelo Partizanskog puta (Zim) (PVT) LTD-a u Zimbabveu nije došao Slavoljub Tubić.\n"Osim poslovnog mi smo imali i prijateljski odnos", priča Hogard sada, "Često smo se posećivali i zajedno odlazili na ručkove."\nKontakt između Hogarda i srpskih preduzeća u Zimbabveu počeo je još 1983. godine kada je Slavoljubov otac u tu zemlju na jugu Afrike doveo beogradska preduzeća Partizanski put i Energoprojekt. Zato nije bilo nikakvih problema kada je Partizanski put (Zim) (PVT) LTD po ko zna koji put marta 2000. zamolio Hogarda za pozajmicu kako bi se premostio period do pristizanja para iz Beograda. Radilo se o 100.000 američkih dolara u domaćoj valuti (četiri miliona zimbabveanskih dolara). Tubić je potpisao priznanicu obećavši da će dug biti namiren u najkraćem mogućem roku.\nPosle toga usledile su i neke druge, mnogo manje pozajmice, a za prethodni, veliki dug, Tubić je uveravao Hogarda da će sve biti u redu. Avgusta 2002. Tubić je Hogardu dao ček izdat od Partizanskog puta u visini od deset miliona zimbabveanskih dolara, što je u tom trenutku imalo ekvivalent od nešto preko 13.000 američkih dolara, dakle nekih deset odsto celokupnog duga.\nKrajem 2002. je Tubić iznenada napustio Zimbabve nikome ne najavljujući svoje preseljenje nazad za Beograd. Kada je video da od isplate duga nema ništa Hogard je 2003. Trećem opštinskom sudu u Beogradu podneo tužbu protiv Tubića i Partizanskog puta.\nDužnici ne osporavaju da im je Hogard pozajmio novac, ali osporavaju visinu potraživanja smatrajući da su isplatom iz avgusta 2002. namirili sva potraživanja.\n"U Zimbabveu vlada visoka inflacija, pa se sva dugovanja obračunavaju u američkim dolarima", objašnjava nam Hogard. "Bar bi u Srbiji, koja je nedavno imala slična iskustva, trebalo da bude razumevanja za ovakvo poslovanje."\nNasuprot tome, direktor Partizanskog puta Zoran Radosavljević veruje da se dug obračunava u zimbabveanskom dolaru, mada ne uspeva da obrazloži kako se došlo do sume od 10.000.000, koliko je vraćeno Hogardu.\nUz sve to nastaje i sumnja, i kod britanskog preduzimača i kod srpske firme, da li je Tubić novac uopšte upotrebio za potrebe Partizanskog puta ili za sebe lično. Sumnju produbljuje činjenica da je odmah po povratku u Beograd Tubić kupio višesobni stan na trećem spratu zgrade u Mileševskoj 51 u centru Beograda, na koji je sud stavio zabranu raspolaganja kako bi se obezbedila naplata u slučaju da Hogard dobije postupak.\nS obzirom na to da prvostepeni sudski postupak traje već skoro sedam godina, šteta se ne nanosi samo našem poslovnom ugledu u svetu već i celoj Srbiji, koja se prikazuje nesposobnom da presudi u jednom ne posebno komplikovanom sporu.\nmagazin-tabloid.com © 08-Jul-2020


Beogradski glas (Beta) – Preduzeće „Zillion film“, čiji je direktor Lazar Ristovski, dobilo je 10 miliona dinara za film „Očevi slobode“ na konkursu Gradske uprave za kulturu Novog Sada za projekte iz filmske umetnosti, dok su novosadskim umetnicima pripala znatno manja sredstva iz gradskog budžeta, piše informativni portal 021.\nFilm „Očevi slobode“, po scenariju Milovana Vitezovića i u režiji Darka Bajića, koji se trenutno snima u Novom Sadu, prati priču Svetozara Miletića i borbu naroda u Vojvodini za prisajedinjenje Srbiji.\nNovosadski reditelj Miloš Pušić, koji je na konkursu dobio 200.000 dinara za film „Heroji radničke klase“, rekao je za 021 da novac neće prihvatiti i ocenio da se na konkursu desio “nezapamćen presedan”.\n“Bio sam zatečen rezultatima konkursa pa sam pokušao da dobijem odgovor po kom kriterijumu su vrednovani projekti i obrazloženja komisije, ali ni nakon više mejlova u okviru prepiske sa osobama iz Gradske uprave nisam uspeo da ih dobijem. Čini mi se da izbegavaju da odgovore“, naveo je Pušić.\nNovosadski umetnik Boris Kovač, koji dobio je 200.000 dinara za film „Godina, zemlja, četiri čoveka“, ocenio je kao “kuriozitet” da su pare novosadskih poreskih obveznika u velikoj meri dodeljene jednoj beogradskoj firmi.\n“Mislim da bi Gradska uprava za kulturu morala da odgovori na ovakva pitanja i da obrazloži ovakve odluke koje deluju potpuno neosnovane“, rekao je Kovač.\nNovosadski reditelj Nenad Mikalački rekao je da je za projekte aplicirao i za vreme prethodne vlasti i uočio “jedan te isti šablon”: većina novca se daje „svojim ljudima“, dok se “sitan novac, kako bi se opravdalo postojanje konkursa, podeli ljudima kojima je taj konkurs u stvari i namenjen”.\nOn je rekao da projekat „Očevi slobode“ zaslužuje podršku koju je dobio, jer je reč o temi koja do sada nije bila tema domaćih filmova, a ekipa koja realizuje film je “kompetentna i eminentna”.\n“Dakle, imamo film o čoveku čiji spomenik stoji na centralnom trgu u Novom Sadu, a o njemu znamo malo ili ništa. Imaćemo film i o Novom Sadu koji će biti prikazan konačno kao metropola koja je oduvek nešto značila, ali i film o simbolu Novog Sada koji će moći da bude prikazivan i van granica Srbije. Sada ćemo konačno dobiti jedan film koji će podsećati Novosadjane na nešto što je Vojvodina u najlepšem smislu te reči“, kazao je Kaćanski za 021.\nOznakeLazar Ristovski Naslovna-centar Naslovna-traka Očevi slobode Zilion film


Jug Srbije poznat je po kvalitetnim domaćim proizvodima kao i vernosti starim proverenim načinima pripremanja hrane koja nikog ne ostavlja ravnodušnim. Inventivnost i umešnost ljudi ovog kraja da tradicionalne recepture i voće i povrće lokalnih poljoprivrednika pretoče u proizvode vrhunskog kvaliteta, zaista su impresivni. Njihove sjajne ideje i energija bili su inspiracija da pokrenemo program kojim ćemo širu javnost i celu zemlju upoznati sa ovim magičnim delom Srbije.\nU saradnji sa Privrednom komorom Srbije i Smart kolektivom, pokrenuli smo projekat „Stižemo sa juga“ čiji je cilj da osnaži male proizvođače hrane sa juga naše zemlje i pomogne im da razviju svoje poslovanje. Pažljivom selekcijom, odabrali smo devet sjajnih preduzetnika koji će tokom ovog leta i jeseni imati priliku da u 10 gradova Srbije, u okviru manifestacije „Izađi mi na teglu“ kao i kroz online kanale, na inovativan način direktno promovišu i prodaju svoje proizvode.\nOsim toga, do pet preduzeća učestovaće i u četvoromesečnom razvojnom programu koji će im pomoći u daljem poslovanju i dobiti mentorsku podršku eksperata Coca-Cola sistema u oblastima marketinga, prodaje, tehnologije, finansija.\nVođeni idejom da internacionalna iskustva Coca-Cola sistema prenesemo onima koji pokreću biznis u lokalnim sredinama, želimo da pomognemo ambicioznim i vrednim ljudima sa juga da se spremno suoče sa svim izazovima na tržištu.\nSigurni smo da će inicijativa „Stižemo sa juga“ osvojiti mnoga srca kreativnošću, vernošću tradiciji i ukusima koje samo topli jug može da ponudi!


Potpredsednik Skupština zajednica opština Kosova i Metohije (SZOKIM), Marko Jakšić kazao je da bi se raspisivanjem izbora u Pokrajni ispoštovao Ustav Srbije.\n„Mi smo imali lokalne izbore pre četiri godine tako da nema razloga da oni i ovog puta ne budu održani na Kosovu i Metohiji“.\nPrema Jakšićevim rečima, održavanje izbora treba organizvati na celoj teritoriji Kosova i Metohije, bez obzira da li Srbi žive južno ili severno od reke Ibar.\n„Problem Srba na Kosovu mora da se rešava na slojevit način i ono što važi za severni deo mora da važi i za sve sredine u kojima žive Srbi“, kazao je on.\nJakšić je dodao da su delegati SZOKIM na sednici podržali peticiju Udruženja građana "Stara Srbija" iz Gračanice kojom se od predsednika Srbije Borisa Tadića i predsednice parlamenta Slavice Đukić-Dejanović traži da izbore raspišu i na Kosovu na svim nivoima - od lokalnih, preko pokrajinskih i parlamentarnih do predsedničkih.\n„Peticija treba da utiče na rukovodstvo Države Srbije da se izbori raspišu na Kosovu i Metohiji. Jednoglasno je odlučeno da se po završetku referenduma na severu Kosova prikupi jos potpisa kako bi se peticija sa dovoljno glasova predala 01. marta“, kazao je Jakšić.


Radionica za visokoškolske ustanove - Portal Kvalitet\nImajući u vidu da su današnji studenti budući korisnici standarda, a možda i budući eksperti koji učestvuju u izradi standarda, Institut za standardizaciju Srbije veliku pažnju posvećuje povezivanju sa što većim brojem fakulteta u Srbiji.\nTo je prilika da se studenti upoznaju sa delatnošću Instituta, da im se približe standardizacija i standardi, ali i da se upoznaju sa koristima od primene standarda.\nUpravo u tom cilju, Institut 26. juna organizuje u svojim prostorijama u Beogradu radionicu za profesore visokoškolskih ustanova. Prijavljivanje za radionicu je već počelo, a ova radionica će biti prilika da se sa profesorima univerziteta u Srbiji razmeni mišljenje, da se identifikuju potrebe visokoškolskih ustanova, da se sagledaju mogućnosti Instituta i predlože konkretne mere. Tom prilikom će i profesori univerziteta u Srbiji, sa kojima Institut već ima uspešnu saradnju, izneti prisutnima primere dobre prakse Instituta i univerziteta.


PJEŠAČENJEM DO ZDRAVLJA – CEM – Centar za edukaciju mladih Travnik\nHome Vijesti JAVNO ZAGOVARANJE PJEŠAČENJEM DO ZDRAVLJA\n17 Maja, 2017\tby cem\tin JAVNO ZAGOVARANJE\nTradicionalno pješačenje “S nama na putu do zdravlja” ima za cilj promociju tjelesne aktivnosti, kao jednog od glavnih načina prevencije bolesti i promjene životnih navika i stilova, posebno kada je u pitanju konzumiranje duhana i duhanskih proizvoda. S obzirom na to da se CEM zalaže za zdrave stilove života, kao i zaštitu i unapređenje zdravlja djece i mladih, sa posebnim akcentom na preventivno djelovanje, ove godine smo odlučili podržati ovu aktivnost.\nPješačenje „S nama na putu do zdravlja“ održat će se u nedjelju 21. maja/svibnja, u organizaciji Planinarskog društva „Kuk“ iz Novog Travnika. Predviđene su dvije rute: Bučići (Pješčara) – Luka Briza – Bučićka ravan za rekreativce i Bučići (Pješčara) – Luka Briza – Gradina – Bučićka ravan za planinare. Više informacija o prijavama i organizovanom prijevozu, možete pronaći na web-stranici Zavoda za javno zdravstvo SBK/KSB.\nCEM-ova podrška aktivnostima ZZJZ SBK/KSB je samo nastavak saradnje, započete na prošlogodišnjoj „Travnik noćnoj utrci“, koja će se realizovati i ove godine.


Jacek Olczak novi generalni direktor Philip Morris International – Čuvaj zdravlje!\nNa godišnjoj Skupštini akcionara održanoj 5. maja 2021. godine za novog generalnog direktora kompanije Philip Morris International Inc. (PMI) (NYSE: PM) imenovan je Jacek Olczak, dosadašnji generalni direktor operacija (Chief Operating Officer) kompanije. Tom prilikom Olczak je također izabran za člana Borda kompanije. Dosadašnji generalni direktor, André Calantzopoulos, koji je na toj poziciji bio od 2013. godine, izabran je za predsjednika Borda kompanije.\nOlczak se prilikom preuzimanja funkcije obavezao na ubrzani prelazak na proizvode bez duhanskog dima kompanije PMI, koji je započet 2016. godine. Kompanija je fokusirana na razvoj, naučno potvrđivanje i odgovornu prodaju proizvoda bez duhanskog dima koji su manje štetni od pušenja, u cilju što brže zamjene cigareta boljim alternativama.\n„Velika mi je čast i zadovoljstvo da predvodim PMI na putu ubrzane transformacije u kompaniju koja nudi proizvode bez duhanskog dima. PMI je lider u naučnim inovacijama i naša ambicija je da do 2025. godine više od polovine neto prihoda bude ostvareno od proizvoda bez duhanskog dima. Naša budućnost na duge staze se zasniva na asortimanu koji konstantno proširujemo. Oslonit ćemo se na svoja naučna istraživanja i ekspertizu i primijeniti svoje kolektivne veštine i maštu da bismo nastavili s inovacijama van postojećeg asortimana i istražili nove oblasti razvoja poslovanja”, izjavio je Olczak.\nSvoju karijeru u kompaniji PMI Olczak (56) je započeo 1993. godine. Prvo je bio na pozicijama u oblasti finansija i generalnog menadžmenta širom Evrope, uključujući funkciju direktora PMI za Poljsku i Nemačku i predsjednika za region Evropske unije, pre nego što je 2012. godine bio imenovan za generalnog finansijskog direktora (Chief Financial Officer). Na toj poziciji je bio do 2018, kada je postao generalni direktor operacija. Ima zvanje mastera ekonomije sa Univerziteta u Lođu u Poljskoj.\nOlczak je jedan od glavnih pokretača prelaska na proizvode bez duhanskog dima kompanije PMI, čija prodaja je pokrenuta lansiranjem IQOS-a u Nagoji u Japanu 2014. godine. Pod njegovim vodstvom na mjestu direktora operacija, PMI je povećao udio proizvoda bez duhanskog dima u ukupnim neto prihodima na 28 odsto u prvom kvartalu 2021. godine i lansirao ove proizvode na 66 tržišta, zaključno s 31. martom 2021. godine. Isto tako je predvodio komercijalnu transformaciju kompanije u kojoj su potrošači na prvom mjestu.\n„Jacek je kao novi generalni direkor u idealnoj poziciji da ostvari viziju budućnosti bez duhanskog dima kompanije PMI. Njegova težnja ka postizanju rezultata se zasniva na strasti prema kompaniji i našim zaposlenima, kao i širokom poznavanju naših proizvoda, sistema, vrijednosti i investitora. Uvjeren sam da je on idealan lider koji garantuje nastavak rasta našeg poslovanja i ostvarivanja vrijednosti za akcionare. Drago mi je što ću na novoj funkciji predsjednika Upravnog odbora nastaviti sarađivati s njim”, izjavio je Calantzopoulos.\n„Jacek je od početka jedan od predvodnika transformacije kompanije PMI ka proizvodima bez duhanskog dima na međunarodnom nivou. Njegove sposobnosti i ekspertiza otvaraju uzbudljivo novo poglavlje za našu kompaniju. Pod njegovim vođstvom prije tri godine smo lansirali prvi bezdimni duhanski proizvod u Bosni i Hercegovini i raduje nas što iz godine u godinu sve veći broj ljudi postaje svjestan da postoje bolje alternative od nastavka pušenja“, rekao je Srđan Lazović, generalni direktor kompanije Philip Morris za Bosnu i Hercegovinu i Crnu Goru.


Sa 20. Međunarodne berze arheološkog turizma u Pestumu - Ministarstvo kulture i informisanja\nSa 20. Međunarodne berze arheološkog turizma u Pestumu\nMinistar kulture i informisanja Vladan Vukosavljević je na 20. Međunarodnoj berzi arheološkog turizma u Pestumu u Italiji, na jednom od ognjišta rimske civilizacije, istakao da je nedopustivo namerno i temeljno uništavanje kulturnog nasleđa u ratom zahvaćenim područijima i napomenuo da odgovor na izazove savremenog sveta mora da bude veća osvešćenost celokupnog društva u vezi sa očuvanjem kulturnog nasleđa za buduće generacije.\nOn je učesnicima skupa poručio da svet mora biti ujedinjen u svesti da je nepokretno kulturno nasleđe, bez obzira na to u kojim kulturnim slojevima i epohama je nastalo, nasleđe čitavog čovečanstva i da kao takvo mora biti predmet brige čitave globalne zajednice istakavši da je devastacija spomenika kulture u Palmiri, na Kosovu i Metohiji, Sudanu, Maliju, Kambodži i drugo, atak na jezgro ljudske civilizacije koje pripada celom svetu bez obzira na rasu, konfesiju ili kulturni prostor.\nVukosavljević je napomenuo da se pitanjima zaštite kulturnog nasleđa u Srbiji pristupa sistemski, institucionalno i zakonodavno, ali sa svešću brojnih promena koje lokalno, regionalno i globalno okruženje nameće.\nRekao je da je u okviru Strategije kulturnog razvoja Srbije za narednih 10 godina posebna pažnja posvećena upravo kulturnom nasleđu i izradi seta zakona koji će gipkije i efikasnije štititi i čuvati domaće nacionalno blago.\n“Jedan od izazova je i samo upravljanje kulturnim nasleđem, a posebno spomenicima kulture na Listi svetske baštine u Srbiji koji predstavljaju istovremeno i našu duhovnu baštinu, a koje monaške zajednice čine i danas živim” istakao je ministar i posebno izdvojio KiM sa kulturnim nasleđem od najviše vrednosti za našu zemlju.\nPo rečima ministra političke i druge okolnosti u Srbiji neće nikoga sprečiti da zaštiti svoje kulturno jezgro "da o spomenicima srpske kulture na KiM brinemo manje, već naprotiv, najviše koliko je moguće. U tom poslu, tražićemo i pozdravićemo svaku konkretnu stručnu i finansijsku podršku međunarodne zajednice ".\nPodsetio je da je saradnja italijanskih i srpskih eksperata dugoročna u cilju razvoja projekata i zajedničkog apliciranja na fondove Evropske unije. "Srbija i Italija imaju mnogo toga zajedničkog u oblasti kulture, dele duh bogatog evropskog nasleđa i zajedničke kulturne vrednosti, a podatak o 18 rimskih imperatora rođenih na tlu današnje Srbije, govori o našim istorijskim i kulturnim vezama", naglasio je on.\nVukosavljević je u ovom italijanskom gradu učestvovao na dva okrugla stola. Prvi, pod nazivom “Interkulturni dijalog kao univerzalna vrednost identiteta i kulturnog nasleđa # ne zaboravimo Muzej Bardo i Palmiru“ bio je posvećen ugroženom svetskom nasleđu i na njemu su govorili i eksperti Uneska.\nDrugi, na kojem je predstavio kulturni potencijal Srbije, bio je na temu saradnje zemalja Mediterana i Balkana, sa akcentom na Srbiju i Tunis, a u okviru programa ENPI – instrument za susedsku saradnju EU, koji sprovodi regija Kampanja.\nVukosavljević je u društvu počasnog savetnika generalne sekretarke Uneska Munira Bušenakija i generalnog sekretara Svetske turističke organizacije Talebom Rifaijem posetio štand Arheološkog instituta iz Beograda koji je predstavio arheološke lokalitete i Srbiju kao turistički atraktivnu destinaciju.\nTokom svoje posete Italiji ministar se sastao i sa zamenicom gradonačelnika Napulja Alesandrom Klemente i tom prilikom su istakli da postoji obostrana potreba i želja za jačanjam kulturnih veza između Srbije i Napulja.\nOn je predložio održavanje Dana Napulja u Srbiji u maju ili junu 2018, dok je Aleksandra Klemente izrazila želju za gostovanjem stvaraoca iz Srbije iz oblasti muzike, književnosti i slikarstva u tom italijanskom gradu.


Lenovo IdeaCentre 610S je jedinstveni projektor PC sa GeForce GTX 750 Ti grafikom (video) – Android Market\nLenovo IdeaCentre 610S je jedinstveni projektor PC sa GeForce GTX 750 Ti grafikom (video)\nLenovo je odlučio da nam na ovogodišnjem CES sajmu predstavi pregršt veoma zanimljivih uređaja. Jedan od najintrigantnijih uređaja je svakako i IdeaCentre 610S. U pitanju je projektor PC, koji je jedinstven po mnogim karakteristikama.\nLenovo IdeaCentre 610S odlikuje jedinstven dizajn, a u kućištu su smešteni Intel Core i7 procesor, 16GB RAM-a, 2TB HDD (ili 128GB SSD) i NVIDIA GeForce GTX 750 Ti grafička kartica. Unikatni deo ovog računara jeste projektor, koji je sposoban za prikaz 100-ončnog sadržaja na zidu/platnu. Ovaj projektor PC ima zapreminu od svega 2,2 litra, a opremljen je sa četiri USB 3.0 porta, HDMI i Ethernet portom. Kada je cena u pitanju, Lenovo IdeaCentre 610S će koštati 850 dolara a biće dostupan u junu.\nTaggedCES 2016LenovoLenovo IdeaCentre 610SPCprojektor\nPrevious Article Microsoft objasnio kako sakriti Get Windows 10 aplikaciju i blokirati nadogradnju\nNext Article Apple tek treba da finalizuje dizajn iPhone 7 telefona


UNIŠTAVANJE MLADIH: Ukinuto Odeljenje Za Mališane S Poteškoćama U Razvoju!\nDanas su mališani krenuli u školu, srećni što će videti školske drugove, spremni za nove izazove i znanja, ali troje dece je ostalo zbunjeno i tužno. Njima je sinoć stiglo obaveštenje da je njihovo odeljenje prosto ukinuto i da više ne postoji, kaže Irena Živković, iz resora socijalne politike, nakon odluke da se u Osnovnoj školi „Vasa Čarapić“ u Beogradu ugasi odeljenje dece sa teškoćama u razvoju.\n– Ministarstvo je školi „Vasa Čarapić“ u Beogradu javilo 31. avgusta oko 19 časova da se odeljenje dece sa teškoćama u razvoju ukida. Zakon propisuje tačan minimalni broj učenika neophodnih da odeljenje nastavi sa radom, ali roditelji tvrde da je proteklih godina radilo i sa manje đaka. Defektolog koji je vodio odeljenje, kažu, da ostaje sa pola fonda časova i minimalnom platom – napominje Irena Živković i nastavlja:\n– Gospodo iz Ministarstva, deci sa teškoćama u razvoju ste ukinuli postojeću podršku, a odbijate da pružite novu.\nRoditeljima, pored svih problema sa kojima se u ovakvoj državi susreću, namećete dodatne brige.\nStručnim ljudima, koji žele i mogu da pomognu, na milion načina degradirate profesiju.\nObaveštenje o ukidanju odeljenja, ako je bilo neophodno, je po zakonima i po ljudskosti trebalo stići mnogo ranije, da bi se pripremili i deca i roditelji i da bi pronašli prihvatljivu alternativu.\nBudimo konkretni, vas ove stvari uopšte i ne zanimaju. Ono što treba reći je da ima i nas koje zanimaju i koji ćemo se založiti da ova deca i roditelji ne budu više margine već ravnopravni članovi našeg društva u svakom pogledu – poručila je Irena Živković.\nPrethodni tekstKRŠ FAKULTET, KRŠ PREMIJERKA: Kako se rangira univerzitet koji je pohađala Brnabić!\nSledeći tekstVUČIĆEVA BRAĆA TRUJU SRBE: Kinezi u livnici stavili filtere i čim je inspekcija otišla – skinuli ih!


Sa korona-derneka do sada kažnjeno 19 osoba, svi "kraći" za po najmanje 500 KM - Objektivno\nSa korona-derneka do sada kažnjeno 19 osoba, svi “kraći” za po najmanje 500 KM\nMirza Hadžiabdić iz Odjeljenja za odnose s javnošću MUP-a Kantona Sarajevo rekao je za Klix.ba da su sve osobe koje su identifikovane ili zatečene na mjestu dobile prekršajne naloge. Minimalna novčana kazna za kršenje socijalne distance iznosi 500 KM, javlja Klix.\n“Nastavlja se daljnji rad na identifikaciji svih osoba koje su bile učesnici zabave u navedenom objektu, u vrijeme kada je rad ugostiteljskih objekata zabranjen”, dodao je Hadžiabdić.\nKako saznajemo, utvrđuje se i koje osobe su prekršile naredbu o zabrani kretanja osobama starijim od 65 godina.\n“Odmah je ostvarena neophodna saradnja s nadležnom inspekcijom kojoj će biti dostavljena informacija o radu ugostiteljskog objekta u vrijeme trajanja zabrane rada kako bi poduzeli mjere i radnje iz svoje nadležnosti”, dodao je Hadžiabdić.\nPrekršajni nalozi su izdati zbog kršenja naredbi Federalnog štaba civilne zaštite odnosno Kriznog štaba KS, koje su na snazi s ciljem suzbijanja širenja koronavirusa.\nSinoćnja zabava je šokirala kompletnu bh. javnost. Građani su posebno ogorčeni jer oni koji bi morali biti primjer ostalima zapravo krše zakon i to čak ne kriju, dok istovremeno građani sjede u svojim domovima skoro dva mjeseca i slušaju preporuke nadležnih organa.\n“Ovo što se danas desilo je sramotno, u pitanju su ljudi koji trebaju biti primjer građanima kada je riječ o poštivanju mjera. Ovo je za najveću moguću osudu”, rekao nam je Jusko.\nPodsjećamo, korona-derneku koji je organizovan, kako saznajemo, povodom proslave rođendana ljekara Jusufa Šabanovića, prisustvovali su državni ministar Staša Košarac, pjevači Halid Bešlić, Hari Mata Hari, Šerif Konjević, Slađana Mandić, Semir Cerić Koke… Među prisutnima je bio i Ajlin Ahmić koji je prije pet godina osuđen na jednogodišnju kaznu zatvora zbog šverca kanabisa i koji je sklopio nagodbu s Tužilaštvom BiH.\nPredsjedništvo BiH: Cilj je dobijanje kandidatskog statusa do kraja ove godine\nU Republici Srpskoj 16 novozaraženih


Individualni kursevi i Škola nemačkog Jezika | Akademija Oxford\nIndividualni kurs nemačkog jezika – namenjen je upravo Vama, ukoliko zbog posla i ostalih obaveza niste u mogućnosti da se uklopite u termine određene za grupnu nastavu. Ukoliko je Vaš posao kojim se bavite vremenski nepredvidiv, uvek postoji mogućnost i dogovor, te je za ovakav vid polaznika najbolje da pohađaju individualnu nastavu jedan na jedan, jer je u tom slučaju neophodno uklopiti samo slobodno vreme Vas i profesora.\nNa ovaj način pružena je mogućnost svakom polazniku, da ukoliko postoji potreba za odlaskom u inostranstvo i dobijanje posla savladate što više nivoa nemačkog jezika, prema svom slobodnom vremenu i to potkrepite validnom diplomom odobrenom od strane Zavoda za unapređivanje obrazovanja i vaspitanja, to i učinite u najkraćem mogućem roku.\nPored dogovora oko održavanja nastave, polazniku je omogućen samostalni i zasigurno najkvalitetniji vid nastave, kada je u pitanju učenje i savladavanje jezika. Sva pitanja, nedoumice, ali i nove oblasti, profesionalnim pristupom omogućeni su samo njemu kao pojedincu.\nIndividualni kurs nemačkog jezika – traje vremenski onoliko dugo koliko Vi to želite i koliko Vam ostali poslovi to dozboljavaju ( jednom, dva ili više puta nedeljno ). Za jedan nivo potrebno je da odvojite vreme za dvadeset i pet dvočasa ( dva školska časa ), kako biste savladali propisano gradivo, ali ćemo Vam u ovom slučaju maksimalno biti na raspolaganju kada je u pitanju vreme održavanja nastave. Požurite, kako biste odabrali svoje raspoložive termine za put ka uspehu!!!\nIndividualni kurs nemačkog jezika - cena\nSpisak gradova za individualni kurs nemačkog jezika


Saobraćajna (ne)kultura: Više od 1500 prekršajnih naloga za nepropisno parkiranje u Visokom\nPitanje vraćanja trotoara njihovoj konačnoj namjeni – kretanju pješaka, na posljednjoj 13. sjednici Općinskog vijeća Visoko postavio je zamjenik predsjedavajućeg vijeća, Nijaz Šahinović službenicima PS Visoko. Potpuno pitanje je glasilo ” vratiti trotoare njihovoj izvornoj namjeni – saobraćaju pješaka, uklanjanje automobila sa trotoara, uklanajnje rastinja – grana koje onemogućavaju kretanje pješaka, uklanjanje divljih trgovina i nepropisno izložene robe”.\nU odgovoru koji je upućen vijećnicima i javnosti iz PS Visoko navodi se da je u periodu od januara do novembra 2009.g. za nepropisno parkirana vozila izrečeno 1524 prekršajna naloga, za šta su prema odredbama Zakona o osnovama bezbjednosti saobraćaja na putevima u BiH predviđene kazne od 40 KM po prekršaju.\nPoređenja radi, policijski službenici su u istom periodu izrekli 411 prekršajnih naloga za prekoračenja brzine kretanja vozila, iz čega je vidljivo da je broj prekršajnih naloga za nepropisno parkiranje znatno veći u odnosu na druge prekršaje, pa se stoga i ovi prekršaji više i sankcionišu.\nKada je u pitanju nedozvoljena trgovina i nepropisno izlaganje robe na ovim površinama, policijski službenici ove PS su preduzimali mjere iz svoje nadležnosti, te pružali asistenciju inspekcijskim organima prilikom rada istih na sprječavanju ovih pojava – kaže se u odgovoru iz Policijske stanice Visoko.\nZBOG VELIKOG VODOSTAJA BOSNE BLOKIRAN SOBRAĆAJ NA ULAZU U ZENICU\nFEDERACIJA BiH: POPLAVE, KLIZIŠTA, ODRONI…


Crna Gora – Radio Herceg Novi\n26. Februar, 2020 11:29 pm\nHomePosts Tagged "Crna Gora"\nOBILJEŽENO 75 GODINA OD BITKE NA SUTJESCI-SKUP ZA PAMĆENJE I PODSJEĆANJE\nPored spomenika na Tjentištu, u organizaciji Saveza udruženja boraca NOR-a i antifašista Crne Gore, a u saradnji sa Organizacijom boraca...\nVaterpolisti Crne Gore u 3. kolu grupe A preliminarnog dijela Svjetske lige savladali su u Budvi selekciju Rumunije 13:2. To...\nNarednog vikedna u studijsku posjetu Crnoj Gori stižu predstavnici turoperatora iz Bahreina , arapske države u Persijskom zalivu. Boravak su organizovale Nacionalna turistička organizacija i Turkish Airlines-a . Agenti poznatih turoperatora posjetiće i Herceg Novi, a tokom boravka u Crnoj Gori obići će Podgoricu, Budvu, Tivat i Porto Montenegro, turističko naselje Luštica Bay, Kotor, Bar i Ulcinj.\nMLADI VATERPOLISTI CRNE GORE NA SVJETSKOM PRVENSTVU SAVLADALI MAĐARSKU A ČEKAJU BRAZIL\nU utorak (30. avgust) juniorska vaterpolo reprezentacija Crne Gore sastaće se sa Brazilom u okviru trećeg kola B grupe juniorskog prvenstva svijeta koje se održava u Podgorici. Mladi vaterpolisti Crne Gore sinoć su savladali ekipu Mađarske 16:14, a prethodni meč sa Italijom završen je nerješeno 15:15.\nMAGAZIN “TRAVELLER” – CRNA GORA KAO POSLEDNJA NEOTKRIVENA TAJNA JADRANSKE OBALE\nNaslovna strana avgustovskog izdanja magazina„Traveller”, low cost kompanije EasyJet, pripala je Crnoj Gori - poslednjoj neotkrivenoj tajni Jadranske obale.Kako obavještavaju iz PR službe nacionalne Turističke organizacije, autor članka Simon Kurs navodi da je “ovo nova balkanska nacija koja je na izvjesnom putu da postane sledeća članica Evropske unije, što će je na velika vrata postaviti na turističku mapu svijeta“.\nU POLUFINALU OLIMPIJSKOG TURNIRA “AJKULE” PROTIV REPREZENTACIJE HRVATSKE\nNakon pobjede u duelu sa Mađarima i uspješnijeg izvošenja peteraca, naši vaterpolo reprezentativci znaju da će im protivnik u polufinalu biti Hrvatska. Selektor crnogorske reprezentacije Vladimir Gojković za taj susret kaže: još jedan meč protiv vrhunske ekipe, ali pružićemo maksimum!\nVATERPOLO: CRNA GORA POBJEDILA U SUSRETU SA SRBIJOM NAKON PETERACA\nVaterpolo reprezentacija Crne Gore pobjedila je večeras u Banja Luci reprezentaciju Srbije u poslednjem 6. kolu kvalifikacione runde B grupe Svjetske lige 15:13 nakon izvođenja peteraca pošto je u regularnom dijelu susret završen nerješeno 10:10 (3:3 2:3. 3:12:3 i petercima 5:3)


O nama - BG Produkt - Industrija konditorskih proizvoda\nTim ove kompanije čini 194 zaposlenih, od kojih je 20 visoko obrazovano, a dame čine čak 70% ukupnog broja radnika.\nDruštvena odgovornost i doprinos lokalnoj zajednici jedan je od važnih ciljeva BG Produkta. U skladu sa tim ova kompanija podržava razvoj lokalne kulture i umetnosti, kroz donacije, kako novčane, tako i robne, onima kojima je to najpotrebnije (više o donacijama kompanije možete naći na linku društvena odgovornost).\nBG Produkt neguje i propagira zdrave stilove života, te u skladu sa tim, ova kompanija u četiri maloprodajna „BG špajz“ objekta u gradu nudi širok asortiman zdrave hrane.\n„S obzirom da punom parom nastavljamo dalje sa istim ciljem i motivom, pozivamo vas da pratite naš sajt i informišete se o budućim slanim i slatkim akcijama“.


Hrvatska i Rusija nastavili trku za Katar, Severna Makedonija sanja odlazak na Mondijal – Sport ONLINE\nHrvatska i Rusija nastavili trku za Katar, Severna Makedonija sanja odlazak na Mondijal\n09/10/2021 Dejan M. Andrić Fudbal, Međunarodni fudbal, Reprezentativni fudbal, Vesti 0\nPrvog dana sedmog kola kvalifikacija za Svetsko prvenstvo 2022. godine u Kataru odigrane su utakmice u grupama E, G, H i J, i nastavljena je borba za plasman na Mondijal. Nemačka i Holandija su blizu, Hrvatska i Rusija će u direktnom duelu odlučivati ko će se plasirati, dok šanse da u baraž uđe ima i Severna Makedonija koja je bila ubedljiva u Lihtenštajnu.\nU grupi E borba će se voditi za drugu poziciju, pošto će Belgija izvesno završiti kao prva i direktno otići u Katar.\nČeška Republika – Vels 2:2 (1:1)\n(Pesek 38, Vord 49ag – Ramzi 36, Džejms 69)\n(Sorga 58, Zenjov 90+3)\n1. Belgija 16\n2. Češka Republika 8\n3. Vels 8\n4. Estonija 4\n5. Belorusija 3\nČeška i Vels su u direktnom duelu odigrali nerešeno 2:2, pa su obe ekipe ostale na drugom, odnosno trećem mestu sa po osam bodova.\nČesi su napravili preokret jer je gostima prednost doneo Aron Ramzi u 36. minutu, ali su Pesek dva minuta kasnije, kao i Vord početkom drugog poluvremena koji je zatresao sopstvenu mrežu.\nIpak, Danijel Džejms je pogodio za 2:2 i postavio konačan rezultat.\nBelgijanci su prvi sa 16, a u „borbi otpisanih“ u toj grupi Estonija je bila bolja od Belorusije – 2:0.\nRusija i Hrvatska će voditi veliku borbu za odlazak u Katar\n(Marušić 7, Bećiraj 44, 58)\n(Akturkoglu – Torstved 41)\n1. Holandija 16\n2. Norveška 14\n3. Turska 12\n4. Crna Gora 11\n5. Letonija 5\nIsti broj bodova kao „crveni đavoli“ ima Holandija u grupi G, nakon teškog trijumfa nad Letonijom od 1:0.\nHolanđani su se mučili u Rigi, ali su pobedili golom Dejvija Klasena u prvom delu igre.\nDva manje, tačnije 14, imaju Norvežani, koji su remizirali 1:1 sa Turskom. Turcima, koji su sada na 12 bodova, prednost je donao Kerem Akturkoglu, ali je Norvežanima bod izvukao Kristijan Torstved.\nI dalje se nadaju Crnogorci, koji su bili ubedljivi na gostovanju kod Gibraltara – 0:3.\nHolandija nekako pobedila u Rigi\nKipar – Hrvatska 0:3 (0:1)\n(Perišić 45+2, Gvardiol 80, Livaja 90+2)\n(Iličić 27, 60, Sporar 50, Sesko 67)\n6. Kipar 4\nNajveća bitka za mesto koje vodi direktno na Svetsko prvenstvo vodiće se u grupi H između Hrvatske i Rusije. Obe reprezentacije trenutno imaju po 16 bodova, samo su „vatreni“ ispred jer imaju bolju gol-razliku.\nHrvati su trijumfovali na Kipru sa 3:0 pogocima Ivana Perišića, Joške Gvardiola i Marka Livaje, a duel je obeležio i promašen penal Luke Modrića koji je tokom dana uvršten u izbor za Zlatnu loptu.\nRusija je minimalnim rezultatom bila bolja od Slovačke na svom terenu – u Kazanju je Milan Škrinijar postigao auto-gol i odlučio pobednika.\nSeverna Makedonija sanja odlazak na Mondijal\nNemačka – Rumunija 2:1 (0:1)\n(Gnabri 52, Miler 81 – Hadži 9)\nLihtenštajn – Severna Makedonija 0:4 (0:1)\n(Velkovski 39, Alioski 66, Nikolov 74, Čurlinov 83)\n(Johaneson 77 – Hovhanisijan 35)\n1. Nemačka 18\n2. Severna Makedonija 12\n3. Jermenija 12\n4. Rumunija 10\n5. Island 5\n6. Lihtenštajn 1\nSlovenija je treća sa 10, bodom više od Slovačke, dok se Malta i Kipar više ne nadaju bilo kakvom uspehu.\nU grupi J Nemačka je preokretom nad Rumunijom jednom nogom već zakoračila ka Mondijalu, zahvaljujući golovima Serža Gnabrija i Tomasa Milera.\nNemci imaju 18 bodova, a odmah iza sa 12 je Severna Makedonija jer su naši južni susedi deklasirali Lihtenštajn kao gosti. Rezultat je na kraju glasio 4:0, a u listu strelaca su se upisali Velkovski, Alioski, Nikolov i Čurlinov.\nIsti broj bodova ima Jermenija, kojoj je drugo mesto pred nastavak kvalifikacija iskliznulo remijem na Islandu (1:1).


► Nastavljeni protesti u Libanu, nova vlada nije umanjila gnev demonstranata\nTa vlada suočava se sa teškim zadatkom spasavanja posrnule ekonomije.\nViše od mesec dana nakon što je imenovan 61- godišnji Diab, bivši ministar obrazovanja i profesor na Američkom univerzitetu u Bejrutu koji ima podršku moćnog šiitskog pokreta Hezbolah, je sinoć objavio da Liban sada ima vladu.\nOn je u svojim prvim izjavama naglasio da je vlada sastavljena od tehnokrata i da teži da udovolji zahtevima demonstranata.\n"Ovo je vlada koja predstavlja aspiracije demonstranata koji su bili mobilisani širom zemlje više od tri meseca", rekao je on.\nDiab koji nije bio jako poznat u Libanu do pre mesec dana je najavio da će njegova vlada "težiti da ostvari zahteve za nezavisnim sudstvom, za oporavak proneverenih fondova i za borbu protiv nezakonitih dobiti".\nGrupe demonstranata su se okupile na ulicama Bejruta i pre nego što je objavljeno da je vlada obrazovana, blokirajući glavnu ulicu u centru tog grada gde je u sukobima sa policijom tokom vikenda ranjeno na desetine ljudi.\nBlizu zgrade parlamenta demonstranti su pokušali da uklone žičanu ogradu i bacali su kamenice na policajce koji su ih rasterivali suzavcem i vodenim topom, posvedočio je novinar Frans presa.\nNjegov prethodnik je bio kontroverzni zet predsednika Libana Mišela Auna, Gebran Bazil.\nU novoj vladi su nepoznate osobe, mnogi su profesori i bivši savetnici ali su demonstranti počeli ubrzo da tvrde da su oni samo dimna zavesa za dosadašnju političku elitu.\nNovi premijer je priznao da se Liban suočava sa teškim vremenima i pozvao na stabilnost ali su nekoliko minuta nakon njegov obraćanja demonstranti bili na ulicama i drugih gradova, uključujući Tripoli, Sidon i Biblos.\nBivša novinarka, nezavisna poslanica, Pola Jakubian je rekla da Diab nije održao reč da obrazuje vladu koju će činiti nezavisni eksperti.\nSvaki dan bez vlade podsticao je gnev demonstranata i testirao strpljenje stranih donatora.\nPolitički analitičar Karim Mufti ocenio je da je zadatak s kojim se suočava svaka vlada u ovom ozbiljnom trenutku Herkulovski jer kriza ima više dimenzija.\nTo znači da i maloj zemlji od šest miliona stanovnika dominaraju pokret Hezbolah koji je pod sankcijama i njegovi saveznici, hrišćanski blok libanskog predsednika i šiitska partija Amal predsednika parlamenta Nabiha Berija.\nPosmatrači prilika upozoravaju da bi takva vlada morala da se bori kako bi obezbedila dovoljno dobre volje unutar zemlje i u inostranstvu da sprovede reforme.


izvor: agencije foto: vn 22.04.2019.\nZvezdu je predvodio Kejsi Rivers sa 21 poenom i šest skokova, Dejan Davidovac postigao je 11 poena uz pet skokova, dok su po 10 poena dodali Majkl Odžo, Boriša Simanić i Mohamed Faje. Filip Čović postigao je devet poena i imao je devet asistencija.\nU ekipi Budućnosti nijedan igrač nije postigao dvocifreni broj poena, Noris Kol postigao je devet, a Edvin Džekson, a Nemanja Gordić, Goga Bitadze i Devin Vilijams po sedam poena.\nU uzavreloj atmosferi pre početka utakmice, navijači Zvezde su dočekali igrače Budućnosti uvredama, bacali su na teren petarde i dimne bombe i uzvikivali „šiptari, šiptari”. Posle poziva sportskog direktora Nebojše Ilića da navijaju sportski i apela kapitena Branka Lazića da ne ubacuju nikakve predmete na teren, situacija se malo smirila.\nOdlučujuća utakmica finalne serije ABA lige u krcatoj hali „Aleksandar Nikolić” igrana je u „paklenoj” atmosferi i velikim pritiskom na igrače Budućnosti, koji su često bili pljuvani, gađani i vređani s počasnih mesta pored terena gde su bili smešteni organizovani navijači. Takođe, u pojedinim trenucima navijači sa tribina su laserom ometali igrače Budućnosti.\nGosti iz Podgorice bili su vidno uzdrmani i nijednog trenutka nisu uspevali da pronađu ritam, prenosi Beta.\nPrvu dvocifrenu prednost (18:8) domaćin je stekao na dva minuta pre kraja prve četvrtine, ali je Budućnost ipak na prvi odmor otišla s pet poena zaostatka.\nCrveno-beli su drugu četvrtinu odigrali furiozno, gotovo svi igrači koji su se našli na terenu pogađali su koš Budućnosti, a najzapaženiji bili su Boriša Simanić i Ognjen Dobrić.\nZvezda je branioca titule pobedila sa 3:2 u finalnoj seriji i izborila plasman u Evroligu naredne sezone.


EU PRO objavio drugi poziv za dodelu bespovratnih sredstava malim firmama - IndeksOnline.rs\nNaslovna Ekonomija EU PRO objavio drugi poziv za dodelu bespovratnih sredstava malim firmama\nEU PRO objavio drugi poziv za dodelu bespovratnih sredstava malim firmama\nBEOGRAD – Razvojni program EU PRO saopštio je danas da je objavio drugi javni poziv za podršku preduzetnicima i mikro i malim preduzećima koja se bave proizvodnjom, a registrovana su u periodu od 2014. do 2018. godine u 99 gradova i opština koje su uključene u realizaciju programa.\nEvropska unija će putem ovog poziva koji je otvoren do 10. novembra pružiti podršku malom biznisu i unapredjenju konkurentnosti lokalne privrede u vrednosti od 2,5 miliona evra.\nNovac je namenjen nabavci opreme i uvodjenje usluga sa ciljem da se unapredi proizvodnja i tržišni potencijal preduzeća i doprinese povećanju zaposlenosti.\n“Evropska unija preko EU PRO programa u saradnji sa Vladom Srbije ovim sredstvima pomaže preduzetnike, mikro i mala preduzeća da nabave ili uvedu nove proizvodne tehnologije kako bi uvećali produktivnost, unapredili kvalitet postojećih ili razvili nove proizvode te tako bili konkurentniji na tržištu i otvorili nova radna mesta”, rekla je menadžerka programa EU PRO Olivera Kostić.\nPreduzeća moraju da budu većinski u domaćem privatnom vlasništvu, imaju ostvarenu poslovnu dobit na kraju 2018. godine kao i izmirene obaveze po osnovu uplate poreza i doprinosa. Takodje, korisnici sredstava treba da obezbede finansijsko učešće u projektu u iznosu od 20 odsto, odnosno 30 odsto ako apliciraju za sredstva veća od 30.000 evra.\n“Da je ovo konkretna podrška privredi i preduzetništvu na lokalnom nivou govori podatak da je 106 preduzeća kroz prvi poziv dobilo od Evropske unije više od dva miliona evra sredstava za nabavku opreme, uz očekivano povećanje prihoda i izvoza od 9,4 miliona, odnosno 2,3 miliona evra. Još važnije, oni su do sada otvorili 115 novih radnih mesta i sproveli niz aktivnosti društveno odgovornog poslovanja pomažući školama, vrtićima i ugroženim grupama stanovništva u svojim zajednicama”, istakla je Olivera Kostić.\nAktivnosti programa EU PRO koji doprinosi ravnomernijem društveno-ekonomskom razvoju Srbije, Evropska unija podržava sa ukupno 25 miliona evra.\nEgipat i Saudijska Arabija pozvali na momentalan prekid vatre u pojasu Gaze


Prema rezultatima ankete, više od četvrtine Evropljana veruje da Jevreji imaju previše uticaja na svet biznisa i finansija. Gotovo jedan od četiri ispitanika je rekao da Jevreji imaju previše uticaja u konfliktima i ratovima širom sveta.\nOko trećine ispitanika je reklo da ima veoma malo znanja o Holokaustu, masovnom ubistvu oko šest miliona Jevreja za vreme nacističkog režima Adolfa Hitlera 1930-ih i 1940-ih godina.\nTo su najvažniji zaključci istraživanja koje je sprovela agencija za istraživanje javnog mnjenja "ComRes" za CNN. U anketi je učestvovalo više od 7.000 ispitanika iz Austrije, Francuske, Nemačke, Velike Britanije, Mađarske, Poljske i Švedske.\nIspitivanje je završeno pre nego što je u Pitsburgu ubijeno 11 ljudi u sinagogi krajem oktobra.\nRezultati su pokazali neke uznemirujuće podatke o tome koliko i kakve predrasude imaju Evropljani o Jevrejima i koliko veliko neznanje imaju.\nBledi sećanje na Holokaust\nJedan od 20 ispitanika nikada nije čuo za Holokaust, iako je od završetka Drugog svetskog rata prošlo 75 godina, a i danas ima više desetina hiljada Jevreja koji su ga preživeli.\nNepoznavanje Holokausta je posebno veliko među mladima u Francuskoj: jedna od pet osoba starosti od 18 do 34 godine, rekla je da nikad nije čula za to.\nU Austriji, zemlji gde je rođen Hitler, 12 odsto mladih nije čulo za Holokaust, a veliki je broj onih koji su čuli samo nešto malo o tom užasnom događaju.\nIpak, dve trećine Evropljana veruje da je važno da se sećanje na Holokaust održi živim kako se takve stravične stvari ne bi više nikad dogodile.\nU Poljskoj, zemlji gde su nacisti napravili koncentracioni logor Aušvic, simbol Holokausta, taj broj ljudi najveći - 80 odsto ispitanika. Polovina Evropljana je reklo da održavanje sećanja na Holokaust pomaže u borbi protiv antisemitizma danas.\nMeđutim, istovremeno, trećina Evropljana smatra da Jevreji koriste Holokaust kao izgovor za svoje stavove ili ciljeve. Trećina ispitanika se ne slaže sa tim, a trećina nije izrazila svoje mišljenje.\nProtesti u Italiji na Dan sećanja na romske žrtve Holokausta\nAntisemitizam i opravdanja\nStavovi su se zaoštrili kada je u pitanju odnos između Holokausta, Izraela, Jevreja i antisemitizma.\nVećina Evropljana - 54% - rekla je da Izrael ima pravo da postoji kao jevrejska država, a sa tim se slaže dve trećine ispitanika u Poljskoj.\nTrećina ispitanika smatra da je kritika Izraela motivisana antisemitizmom, a samo jedan od petorice ispitanika kaže da to nije.\nTrećina Evropljana je rekla da podržavaoci Izraela koriste optužbe za antisemitizam da ućutkaju kritičare Izraeala, dok je jedan od 10 ispitanika rekao da se ne slaže sa tim.\nJedna trećina ispitanika je rekla da obeležavanje sećanja na Holokaust skreće pažnju sa današnjih svireposti u svetu, a među tim ispitanicima je najviše Nemaca, Austrijanaca, Poljaka i Mađara.\nIako su mnogi rekli da je antisemitizam rastući problem u njihovim državama, više od četvrtine ispitanika je reklo da je većina antisemitskog ponašanja samo odgovor na svakodnevno ponašanje Jevreja.\nIspitivanje je pokazalo da i dalje postoje i brojni stereotipi o Jevrejima.\nU Poljskoj i Mađarskoj, oko četiri od 10 ljudi reklo je da su Jevreji "previše uticali na poslovanje i finansije širom sveta".\nPribližno jedan od troje ljudi je rekao da su Jevreji "previše uticajni u politici širom sveta", a više od četvrtine Poljaka i Mađara reklo je da imaju "preveliki uticaj na medije".\nTrećina Austrijanaca kaže da su Jevreji previše uticali na finansije, dok je četvrtina francuskih i nemačkih ispitanika to rekla.\nOko jedan od pet ljudi u ove tri zemlje rekao je da su Jevreji previše uticali na medije, a četvrtina je rekla da imaju previše uticaja na ratove i sukobe.\nVerovanje u jevrejsku moć ide paralelno sa veoma lošim procenama broja Jevreja u svetu.\nOko dve trećine ispitanika u istraživanju je preuveličavalo kada je upitano koliki procenat svetskog stanovništva čine Jevreji.\nČetvrtina Mađara procenila je da na svetsku populaciju čini više od 20% Jevreja, a to misli i jedna petina ispitanika iz Britanije i Poljske.\nOni su mnogo pogrešili. Oko 0,2% svetske populacije čine Jevreji, prema istraživanju "Pju istraživačkog centra".\nAnketa je takođe bacila svetlo i na evropske stavove prema drugim manjinama.\nDok je 10 odsto Evropljana priznalo da imaju nepovoljne stavove prema Jevrejima, 16 odsto je izjavilo da imaju negativne poglede na LGBT osobe, 36 odsto ispitanika je izjavilo da imaju nepovoljne stavove o imigrantima. Čak 37 odsto je izjavilo da ima nepovoljne stavove o muslimanima, a 39 odsto je to reklo za Rome.


U susret Etno festivalu u Kladovu | TV Istok\nU susret Etno festivalu u Kladovu\nDate: 07 jula, 2017\nOno što bi svaki turistički poslenik mogao reći, jeste da Kladovo nije mesto kroz koje se prolazi, već da se u Kladovo namerno dolazi. Brojne manifestacije, kulturne, zabavne, sportske, brojni sabori i priredbe koje imaju zadatak da neguju tradiciju i običaje, razlozi su zbog kojih će mnogi ovoga leta posetiti ovu lepu varoš na obali Dunava. Etno festival koji će ove godine biti organizovan 12. put i koji se tradicionalno održava u drugoj polovini jula, okupiće mnoštvo sveta, neki će doći iz okolnih opština, dok će mnogi doputovati iz inostranstva, biće prisutni izlagči i učesnici u pratećim programima festivala, ali biće i onih koji će obilaziti štandove i uživati u obilju dobrih izvedbi u večernjim satina, na bini pod vedrim nebom.\n” Etno festival će ove godine trajati četiri dana, od 20. do 23. jula, TO Kladovo je glavni organizator u svesrdnu pomoć lokalne samouprave. Ono što neće izostati ni ove godine su nastupi kulturno umetničkih društava iz zemlje i inostranstva, koje će posetioci moći da vide na sceni od 20 – 22h, dok je vreme od 22,30h rezervisano za koncerte”, ističe u razgovoru za našu televiziju David Đurđević direktor TO Kladovo.\nObzirom da je organizacija festivala bila tema brojnih sastanaka, ali i predmet mnogih putovanja u inostranstvo vodećih ljudi u opštini i turističkoj organizaciji, te su u prethodnom periodu najavljene i neke novine, Đurđević nam nije otkrio o čemu se konkretno radi, ali nam je rekao da će sigurno na fistivalu biti prisutne delegacije iz Moldavije, Ukrajine kao i delegacija iz Slovačke.\n” Sva ona putovanja od početka godine do sada urodila su plodom, treba napomenuti da je to rezultat posvećenosti zacrtanom cilju, i pre svega, odličnoj saradnji predsednika opštine Kladovo sa predstavnicima pomenutih zemalja”, zaključio je Đurđević.\nTreba naglasiti da je u Kladovu ponuda izuzetno bogata kada su ovakvi događaji u pitanju.Tamo se skoro cele godine nešto slavi ili obeležava. Neke manifestacije su manjih razmera a neke su međunaradne. I kao što rekosmo u jednoj emisiji o turizmu u Kladovu “Kladovo je prava riznica za putnike namernike, turiste i avanturiste koji žele da na jednom mestu vide tragove davno prohujalih vekova kao i obeležja modernog vremena. Ovaj podunavski gradić trebalo bi da bude obavezna destinacija u istočnoj Srbiji, bez obzira koji je razlog vašeg putovanja”.\nPrevious : U Zaječaru održana redovna Sednica Skupštine Sportskog saveza grada Zaječara\nNext : Zdravstvene kartice za osiguranike u Zaječaru


RTCG - Radio Televizija Crne Gore - Nacionalni javni servis :: Korona virus - Crna Gora :: U kafiće i diskoteke samo uz kovid potvrdu\n30. 07. 2021. 14:58 >> 06:30 15\n"Od lica koja imaju do 18 godina ne zahtijeva se da ispunjavaju bilo koji od ovih uslova osim prilikom ulaska u diskoteke ili noćne klubove. U tom slučaju, moraju pokazati jedan od četiri propisana uslova (vakcinacija, PCR ili brzi antigenski test)", naveo je direktor IJZ.\n"Svi građani koji su do sada dobili potvrde o vakcinaciji, nezavisno od toga da li su vakcinisani jednom ili objema dozama, te potvrde mogu da koriste i za ulazak u restorane, kafiće, diskoteke, noćne klubove i sportske objekte", rekao je Sekulić.\n"Naglašavam da očekujemo da će uskoro, najdalje do ponedeljka, preuzimanje Nacionalne digitalne potvrde preko portala ezdravlje biti omogućeno u narednih 24 sata. Na taj način ćemo skratiti put građanima koji ispunjavaju jedan od četiri propisana uslova – neće morati da idu ni na vakcinalni punkt ni kod izabranog ljekara, već će potvrdu preuzimati online", kazao je Sekulić.\n"Kao šef Koordinacionog tima za praćenje procesa imunizacije podsjećam javnost da smo preduzeli sve mjere za što komforniji proces imunizacije za građane Crne Gore. Podsjećam da, osim na vakcinalnim punktovima, građani u Crnoj Gori mogu se vakcinišu i dalje kod kuće ili na poslu u slučaju da je iz jedne familije prijavljeno dvoje, a iz firme više od četvoro ljudi. Juče smo, na zahtjev građana, otvorili punktove u Tuzima i Golubovcima. Pozivam sve građane u svim sredinama da ako imaju slične potrebe da reaguju i da se obrate podgoričkom Domu zdravlja", rekao je Jokić.\n"One će stizati u manjim kontigentima na nedjeljnom nivou i biće dijeljene svim crnogorskim gradovima jer smo prethodno obezbijedili uslove da svaki dom zdravlja ima mogućnost da čuva ove vakcine na propisanoj temperaturi", dodao je direktor DZ.\n28. 09. 2021. 13\nKorona ponovo odgodila HPV vakcinaciju


Nakon NATO-a, EUFOR će tražiti optužene za ratne zločine - 2004-11-30\nPomoćnik generalnog tajnika NATO-a za operacije i predsjedavajući Radne grupe za Balkan ambasador Robert Serry, izjavio je večeras u Sarajevu da je najveća poruka, nakon što je NATO uspješno okončao svoju prvu veliku operaciju stabilizacije, da povratak na ratno vrijeme u BiH nije nemoguć. G. Serry je govorio i o suradnji sa haškim tribunalom.\nOn je upozorio da, iako je postignut aranžman sa EUFOR-om da se sa istom efikasnošću nastavi potraga za optuženim za ratne zločine, to I dalje ostaje prvenstveno zadatak domaćih vlasti. Posebno Republika Srpska treba učiniti više kako bi članstvo u Partnerstvu za mir postalo moguće.\nOn je ukazao na to kako je potrebno suprotstaviti se polukriminalnim strukturama RS koje su do sada bile jake, a koje su štitile optužene, posebno Radovana Karadžića, i izrazio nadu da će nova situacija donijeti potrebnu saradnju RS-a.\nUpitan da li će najavljeno slanje bh. deminerske jedinice u Irak pomoći na bilo koji način priključenju BiH u Partnerstvo za mir, Serry je kazao da to nije uvijet, ali da će možda biti poželjno za zemlje članice NATO-a koje su angažirane u Iraku.\n«Međutim, uvjeti za članstvo u Partnerstvu za mir su poznati», poručio je Serry.


Tag / Poskupljenje cigareta / Vesti online\nI ovog januara poskupeće cigarete\nNikotinski zavisnici početkom ove godine osetiće još jedan udar na novčanik, u proseku svaka paklica biće skuplja za oko 10 dinara.\nPaklica od 10 evra podstrek švercerima?!\nKrajem novembra kutija cigareta u Francuskoj poskupeće za jedan evro. Prodavci cigareta okupili su se ispred Ministarstva zdravlja i parlamenta u Parizu i protestovali zbog najave premijera Eduara...\nCigarete skuplje od ponedeljka: Evo koliko ćete izdvajati za paklicu!\nCigarete koje proizvodi niški "Filip Moris" od 26. decembra poskupeće 10 dinara. To je iznos u koji je uračunata nova specifična akciza koja je uvećana za dva dinara, a na snazi je od nove...\nMašala: Još veće akcize na gorivo i alkohol\nStrašna vest za pušače: Poskupljuju cigarete!\nCigarete poskupele 10 dinara\nCigarete u Srbiji poskupele su 10 dinara po paklici zbog januarskog rasta minimalne akcize na 91,94 dinara.\nCigarete će poskupeti 60 dinara\nSa povećanjem specifične akcize na cigarete sa 43 na 58,5 dinara do kraja 2016. i uračunatom inflacijom, poresko opterećenje cigareta kroz ovaj namet povećaće se tokom četiri godine na 69...\nCigarete uskoro petostruko skuplje?\nNovi Zakon o akcizama koji je stupio na snagu početkom godine dodatno će opteretiti duvansku industriju, što znači da će cene cigareta u Srbiji uskoro morati da budu usaglašene sa evropskim,...\nCigarete skuplje do 20 dinara\nCigarete duvanske kompanija Japan tobako internacional od sutra će biti skuplje od 10 do 20 dinara po paklici. Razlozi za poskupljenje cigareta su povećanje akcize, inflacija, slabljenje dinara i...


Štampanje postera i plakata - Štamparija Jovšić Printing Centar\nProizvodi ► Plakati i posteri\nPlakati i posteri su reklamni materijali koji se zbog veličine svojih dimenzija lepe po zidovima na javnim mestima kako bi se propagirale određene političke poruke i kulturni događaji ili promovisali novi proizvodi i usluge.\nŠtampanje i dizajn plakata\nPlakati kao reklamni mediji koristi se već puna dva veka i savršen su način da prikažete Vašu delatnost na vidljivim, velikim formatima. Atraktivnom kombinacijom fotografije i teksta privući ćete pažnju velikog broja potencijalnih korisnika Vaših usluga i time znatno doprineti unapređenu poslovanja Vaše kompanije.\nZahvaljujući najsavremenijim štamparskim mašinama kompanija Jovšić Printing Centar nudi Vam visokokvalitetnu štampu plakata i postera u punom koloru na 135-150g/m2 sjajnom kunstdruk papiru. Korišćenjem specijalnih vrsta papira, uz originalan dizajn, Vaši plakati privući će pažnju velikog broja ljudi i time znatno doprineti Vašoj marketinškoj kampanji.


Zahvaljujući stipendiji danskog Ministarstva prosvete i nauke, imala sam priliku da provedem još jedno leto u Danskoj, na Univerzitetu u Odenseu, u okviru Letnje škole danskog jezika i kulture.\nOdense je grad smešten na ostrvu Fin i rodno je mesto najpoznatijeg pisca bajki – Hansa Kristijana Andersena.\nPored muzeja i njegove rodne kuće, svuda po gradu nalaze se skulpture inspirisane njegovim stvaralaštvom. Festival Hansa Kristijana Andersena se održava svakog leta i tada se, tokom dana, može uživati u besplatnim pozorišnim predstavama u Eventyrhaven parku, dok su večernji termini rezervisani za brojne koncerte.\nImala sam neverovatnu sreću da prisustvujem nastupu talentovane pevačice Eivør koja, osim na danskom, peva i na farskom, islandskom, švedskom i engleskom jeziku. U Odenseu možete posetiti i Zoološki vrt, Katedralu Svetog Knuda, park Munke Mose, a ukoliko želite da se opustite, svakako vam preporučujem da besplatno posetite bazen u luci.\nUkoliko ste avanturistički nastrojeni i želite da istražite okolinu Odensea, odlična je vest da možete iznajmiti bicikl na 24h i to - besplatno! Šume oko Univerziteta, zamak Egeskov ili obližnji gradić Kerteminde gde, pored prelepe plaže, postoji i muzej Johanesa Larsena, moja su preporuka kada je vožnja bicikla u pitanju.\nBudući da je ovo univerzitetski grad, postoje mnoga mesta za izlaske, a neka od mojih omiljenih su Ryan’s of Odense i The Old Irish Pub, u kojima ćete, pored jeftinog piva, naići na veliki broj Danaca, koji su uvek više nego raspoloženi da sa vama podele svoje mišljenje da je "Danska najbolja zemlja na svetu" - ukoliko to do tog trenutka niste sami shvatili.\nNadam se da sam uspela da vam prenesem makar delić svog prelepog iskustva ili vas možda podstakla na učenje danskog jezika. Takođe, nadam se da će vam neke od ovih informacija biti korisne, ukoliko odlučite da posetite Odense.\nVenlig hilsen fra Jovana!


Poziv za umetnike: Na drugi pogled\nAustrijski kulturni forum raspisao je konkurs za izlaganje 10 radova vizuelnih umetnika i umetnica iz Srbije i 10 iz Austrije, na novoj onlajn platformi posvećenoj dijalogu umetnika iz ove dve zemlje.\nBudi predstavnik/ca mladih u Savetu za mlade\nKrovna organizacija mladih Srbije (KOMS), u skladu sa stečenim statusom krovnog saveza mladih prema članu 14. Zakona o mladima i obavezama koji proističu iz njega, raspisuje konkurs za predstavnike i predstavnice mladih u Savetu za mlade Vlade Republike Srbije.\nMladi istraživači Srbije te pozivaju da podeliš svoju volontersku priču i učestvuješ u nagradnom konkursu.\nNagradni konkurs: Međunarodni dan praktikanata\nOve godine nastavljamo sa obeležavanjem Dana praktikanata i zalaganjem za #KvalitetnePrakse!\nPrijavi se za osnovne, master i doktorske studije na CEU\nCentralnoevropski univerzitet (CEU) raspisao je konkurs za upis na osnovne, master i doktorske studije sa stipendijom za školsku 2021/2022. godinu.\nPrijavi se na besplatne studije u Gracu\nStudiraj na jednom od najstarijih austrijskih univerziteta, nadogradi znanje stečeno tokom studija i iskusi kako je raditi u međukulturalnoj sredini kako bi lakše zakoračio/la u poslovni život.\nPostani projektni/a koordinator/ka\nDokTok tim traži pojačanje! DokTok je pionirski projekat telemedicine u regionu, nastao kao direktan odgovor i reakcija na aktuelnu pandemiju.\nAkademija dijaloga za mlade žene\nOrganizacija za evropsku bezbednost i saradnju (OEBS) te poziva da se prijaviš na Akademiju dijaloga za mlade žene.\nKoliko znaš o ekonomskim i socijalnim pravima?\nA 11 – Inicijativa za ekonomska i socijalna prava i ove godine organizuje Školu ekonomskih i socijalnih prava.\nUčestvuj u izradi Regionalne ekološke povelje mladih\nDolaziš iz Svilajnca, Pljevalja, Obilića ili Tuzle? Studiraš, ali uz to želiš i da preduzmeš aktivniju ulogu u svojoj zajednici i učiniš je zdravijim mestom za život?\nPostani deo programa Dijalog za budućnost\nBeogradski fond za političku izuzetnost te poziva da postaneš deo programa Dijalog za budućnost!\nImaš ideju, treba ti biznis plan? Prijavi se za AOP 2.0\nImaš ideju za pokretanje posla i inovacije, ali ti je potreban stručni savet i podrška? Kako od ideje napraviti uspešan posao i kroz kakav proces svaki preduzetnik na putu ka uspehu mora da prođe?\nCilj programa je da odabrane studente na inovativan način upozna sa trendovima i izazovima pred kojima se nalazi savremeni svet.\nMoto ovogodišnjeg MikroFAF-a je Can You Breathe? kojim želi da se skrene pažnja na globalne društveno-političke nemire i previranja koji su svojim negativnim posledicama i teškim izazovima obeleželi 2020. godinu.\nUkoliko imaš ideju kako Obrenovac može da postane čistiji, lepši i manje zagađen, učestvuj u konkursu za finansiranje inicijativa neformalnih grupa mladih.\nTrening: Mladi o mirnom rešavanju sporova\nOCD Monitor u saradnji sa organizacijom UMNI Novi Sad, a uz finansijsku podršku Međunarodnog Republikanskog Instituta iz Vašingtona (IRI) realizuje projekat pod nazivom Mirno rešavanje konflikata i izgradnja poverenja u multikulturalnim sredinama.\nNe propusti priliku volontiranja u Španiji\nVega Omladinski centar te poziva da se prijaviš na odobrene dugoročne ESC volonterske projekte u organizaciji Associació Cultural Tudanzas iz Španije.\nPoziv za nacionalni srednjoškolski tim\nOtvoren je poziv za dopunu nacionalnog tima Unije srednjoškoalca Srbije (UNSS).\nNagrada za najbolju reportažu: Interfer-Zlatna Nika 2020\nRok za slanje prijava i radova je 5. oktobar 2020. godine.\nPrijavi se za razmenu mladih u okviru projekta Kultura dijaloga\nKrovna organizacija mladih Srbije i Vijeće mladih Federacije Bosne i Hercegovine pozivaju najmlađe mlade da se prijave i učestvuju u realizaciji razmene mladih iz Srbije i Bosne i Hercegovine i obuke Moj svet zavisi od nas.


'Vongar' u centru pažnje\nIzvor: Vesti-online.com, 25.Nov.2018, 14:00 (ažurirano 02.Apr.2020.)\nU pet od šest najvećíh gradova Australije, večeras počinje tradicionalni Srpski filmski festival. Projekcijom filma "Slepi putnik na brodu ludaka" danas od šest popodne u Sidneju, Melburnu, Kanberi, Adelajdu i Pertu (Frimentl) biće otvorena dvonedeljna manifestacija posvećena srpskoj "sedmoj umetnosti", najveća tog tipa koja se održava izvan matice.\nSFF 2018. će i ove godine biti organizovan u Brizbejnu, s tim da će u glavnom gradu Kvinslenda početi tri dana kasnije >> Pročitaj celu vest na sajtu Vesti-online.com << - u četvrtak, 29. novembra.\nZbog loše ekonomske situacije u Srbiji ponuda domaćih filmova je drastično opala, što je za posledicu imalo da na 18. Srpski filmski festival u Australiji "dođe" samo pet novih ostvarenja. Među njima su već nagrađivani "Slepi putnik na brodu ludaka" (festivali u Šangaju i Stokholmu), koji otvara program na SFF, zatim film "Izgrednici", srpski kandidat za Oskara 2019. godine, ali će najveću pažnju svakako privući - "Vongar".\nDokumentarac o Sretenu Božiću, piscu, srpskom emigrantu u Australiji, koji je život posvetio Aboridžinima i otkrivanju kulture ovog autohtonog naroda, dobio je čast da zatvori ovogodišnji festival, a Vongar će 9. decembra biti specijalni gost projekcije. Ambasdador Festivala će u bioskopskoj sali u melburnškom Čedstounu biti na raspolaganju posetiocima i novinarima na javnoj tribini. Film "Vongar" je već nagrađivan, i to na Beogradskom festivalu kratkog i dokumentarnog filma.\nSledi pregled ostvarenja koja će biti predstavljena na SFF 2018. po redu prikazivanja u bioskopima...\nUloge: Svetozar Cvetković, Igor Đorđević, Tihomir Stanić, Maša Dakić, Jelena Đokić.\nNovi film Gorana Markovića, jednog od vodećih srpskih reditelja starije generacije, je psihološka drama pojedinca u kontekstu istorijskih okolnosti. Pojedinac je poznati srpski pisac Petar Kočić koji poslednje dane života provodi u duševnoj bolnici na Guberevcu, u Beogradu. A istorijske okolnosti koje značajno određuju ideju filma, jeste okupirani Beograd 1916. godine.\nFilm je snimljen povodom stogodišnjice smrti velikana srpske književnosti Petra Kočića, a već je nagrađivan na Međunarodnom festivalu u Šangaju i Festivalu novog balkanskog filma u Stokholmu, gde je dobio Nagradu publike, a režiseru Goranu Markoviću pripala je nagrada za životno delo.\nUloge: Nebojša Milovanović, Marija Bergam, Miloš Samolov, Ivana Velinović\nJedna od bolnih i gotovo traumatičnih tema u Srbiji u poslednje dve decenije jeste odlazak mladih ljudi iz zemlje, u potrazi za boljim i srećnijim životom. Sociološka istraživanja još uvek ne uspevaju da ustanove koji procenat tih ljudi zaista pronalazi taj bolji i srećniji život. Film "Nigde" tematizuje taj problem. Junaci filma, koji žive u Švedskoj, pokušavajući da budu "negde", podsvesno osećaju da su zapravo "nigde". Oni nisu ni tamo ni ovde. Oni žive živote koje ne žele, živote na koje su ih nagnale različite društveno-političke i materijalne okolnosti. Oni nisu sigurni u odluci da li da ostanu ili da se vrate. I tako im život prolazi u čekanju života koji su želeli i koji nikako ne stiže...\nFilm je premijerno prikazan na Filmskom festivalu u Montrealu.\nUloge: Gordan Kičić, Jelena Đukić, Milena Radulović, Olga Odanović\nŽanr: Komedija i satira\nMilorad Milinković je jedan od onih reditelja u savremenom srpskom filmu koji iz filma u film snimaju žanrovske filmove, mahom socijalne komedije. "Patuljci sa naslovnih strana" je crna komedija koja nas vodi u svet rijaliti šou biznisa i to onog najniže vrste, u svet ljudi koji bezobzirno manipulišu životima i sudbinama lakomislenih konzumenta takvih TV emisija.\nPokretač radnje filma je Nikola, zvezda rijaliti programa čije emisije, u kojima na ekstreman način manipuliše i učesnicima emisija i gledaocima, imaju ogroman rejting. Programski potezi Nikole i njegovog tima namerno su prenaglašeni, dovedeni do karikature, gotovo do bizarnog odsustva ljudskosti, čime se na posredan način takvi TV sadržaji izvrgavaju ruglu. Ipak, autor ne želi da zauzme neki jasniji stav prema toj vrsti TV sadržaja i toj pojavi u medijskom prostoru Srbije danas. On samo pokazuje u šta bi sve to moglo da se izrodi ako svest ljudi koji smišljaju takve sadržaje i svest publike, budu išli u tom nakaradnom pravcu.\nUloge: Marta Bjelica, Mladen Sovilj, Svetozar Cvetković, Predrag Ejdus, Branka Šelić, Radovan Vujović\nTrajanje: 108 minutea\nDejan Zečević, jedan od najuspešnijih srpskih reditelja mlađe generacije, jedan je i od najdoslednijih reditelja takozvanog žanrovskog filma. Međutim, njegovi žanr filmovi uvek imaju neki relevantan društveni kontekst: "Četvrti čovek" je bio politički triler; "Neprijatelj" je bio ratni horror.\nOsmi igrani film Dejana Zečevića je psihološka drama sa jakim sociološkim ali, indirektno, i političkim kontekstom. Vođeni profesorom psihologije-mentorom, troje studenata rade na eksperimentu koji bi trebalo da dokaže takozvanu "Tetris" teoriju haosa: da ljudska priroda neminovno vodi od reda do socijalne destrukcije i anarhije.\nFilm "Izgrednici" premijerno je prikazan na Međunarodnom filmskom festivalu u Čikagu, dobio je brojne nagrade na domaćim filmskim festivalima i srpski je kandidat za najbolji film na stranom jeziku Oskara 2019.\nRežiser: Andrijana Stojković\nUloga: Sreten Bozic (aka B. Vongar)\nTrajanje: 61 minut\nVongar je priča kazana sa suptilnošću, brigom i toplotom. Ona je pokušaj da se otkrije deo komplikovanog života ovog svetski priznatog autora inače poznatog kao Sreten Božić. Kao srpski emigrant u Australiju iz 1960. godine, radio je neumorno od sedamdesetih na različitim pisanim projektima koji su se primarno ticali sudbina australijskih Aboridžina.\nOvaj dokumentarac prepliće Sretenov svakodnevni, uobičajeni život - dok provodi vreme najpre brinući za njegove dingoe u urbanom Melburnu - sa svakodnevnim životima Aboridžina u dalekom Oenpeliju (Severna teritorija) - loveći kornjače dugog vrata u mangrovima, spremajući damper i posećujući bilabonge.\nRanije ove godine, "Vongar" je osvojio prvu nagradu na na Beogradskom festivalu dokumentarnih i kratkih filmova.\nTokom dosadašnjih 17 godina Srpski filmski festival je publici u Australiji predstavio više od 120 igranih i dokumentarnih filmova iz Srbije. Beogradski kritičar, režiser i producent Nenad Dukić zadužen je svake godine za izbor filmova, a neka od ostvarenja su imala i svetsku premijeru na SFF u Australiji.\nSrpski filmski festival počeće projekcijom "Slepog putnika" u "Paris cinema" u bioskopskom kompleksu "Entertainment Quarter" u sidnejskom Mur parku od 6 sati popodne.\nU isto vreme film će biti prikazan i u melburnškom Čedstonu, "Milenijumu" u Frimentlu i HOYTS bioskopu u Vodenu u Kanberi. Uoči ove četiri projekcije biće upriličen i koktel, dok će u Vederil parku, na zapadu Sidneja, kao i u "Tea Tree Plaza" u Adelajdu od 7 sati uveče samo biti prikazan film.


"Valjak" čistio sneg - Sportske.net\n"Valjak" čistio sneg\nTrener petostrukog uzastopnog šampiona Srbije nije imao milosti prema svojim izabranicima pošto ih je danas poslao na "čišćenje" terena u SC "Teleoptik" a sve u nameri da se što bolje pripreme za "nedelju odluke".\nLider Jelen Superlige nastavlja da funkcioniše po ustaljenoj praksi nakon dvonedeljne pauze izazvane reprezentativnim obavezama jedanaestorice fudbalera Vermezovićevog tima.\nVećina se vratila u Beograd i već danas odradila prvi trening sa svojim timom a samo će se Volkov, Ivanov i Lazevski ekipi priključiti tokom popodneva.\nMarko Šćepović pošteđen je zbog povrede koja će biti zalečena u naredna dva, tri dana pa će i reprezentativac Srbije nazad u takmičarski ritam.\nDanas je Vermezović zbog loših vremenskih uslova trebalo da odradi sa igračima "suvi trening" koji podrazumeva samo trčanje i vežbe snage ali je "Čika Crni" odlučio da pokloni svojim pulenima još jednu "igrariju" na snegom prekrivenom terenu SC "Teleoptik".\nIgralo se na dva gola a fudbaleri se nisu štedeli što govori da su se uželeli fudbala i da jedva čekaju nastavak sezone.\nŠampion Srbije u predstojećih deset dana igra, najverovatnije, odlučujuće mečeve za odbranu šampionske titule pošto gostuje Hajduku i Slobodi a nakon toga čeka Vojvodinu u derbiju 22. kola JSL.\nPrvi meč na programu je u nedelju u Kuli gde će Hajduk ugostiti trenutno neprikosnovenog lidera domaćeg šampionata.


Završen aprilski Biblio-kolaž: Promocija knjige, čitanja i vršnjačkog druženja (FOTO) - PressLider.rs\nZavršen aprilski Biblio-kolaž: Promocija knjige, čitanja i vršnjačkog druženja (FOTO)\n30. aprila 2018. Marina Trmčić\t0 Comments\nČačak – Gradska biblioteka „Vladislav Petković Dis” je i ovog aprila po tradiciji organizovala brojne susrete za učenicima osnovnih škola i tako obeležila 2. i 23. april, međunarodne praznike posvećene knjizi. Programom „Biblio-kolaž za osnovce” tokom susreta u pet osnovnih škola čačanske opštine, Biblioteka je okupila više od 500 osnovaca i prosvetnih radnika.\nKolaž druženja, znanja i smeha, započeo je 19. aprila 2018. u OŠ „Stepa Stepanović” u Gornjoj Gorevnici gde je 10 članova dramske sekcije OŠ „Božo Tomić” iz Prijevora, uz muzičku pratnju svoje drugarice Ive Avramović, na harmonici, odigralo predstavu „Sumnjivo lice”. Zanimljivi kostimi i izražajan scenski nastup, koji su po Nušićevoj komediji pripremile Bojana Nikšić i Ivana Jeremić, nastavnice srpskog jezika, pozdravljeni su burnim aplauzom i smehom đaka iz Gorevnice.\nSvetski dan knjige i autorskih prava, 23. april, Gradska biblioteka je obeležila u OŠ „Vladislav Petković Dis” u Zablaću, koja je ugostila 17 učenika petog i osmog razreda OŠ „Tatomir Anđelić” iz Mrčajevaca. Oni su po tekstu svoje nastavnice srpskog jezika Slavice Bovan, tokom trideset minuta govorili o životu Tatomira Anđelića, srpskog naučnika, rođenog u okolini Čačka, početkom dvadesetog veka, a čije ime nosi njihova škola. Zahvaljujući arhaičnim izrazima, kostimima i scenografiji prilagođenoj tom, za najmlađe davno prošlom vremenu, mogli su da saznaju kako se živelo u tradicionalnoj srpskoj seoskoj porodici, i kako je izgledalo školovanje akademika Anđelića.\nZnanje iz oblasti književnosti i koliko čitaju pokazali su u utorak, 24. aprila, učenici OŠ „22. decembar” iz Donje Trepče. U saradnji sa Dejanom Slavkovićem, nastavnikom srpskog jezika u ovoj školi, čačanski bibliotekari su organizovali kviz „Ja čitam, a ti?”. Kviz, koji je i inače rado prihvaćen način nadmetanja u znanju kod najmlađih, nastao je u saradnji Kluba čitalaca i bibliotekara ogranka čačanske Biblioteke u Zablaću, i Zorice Đaković, nastavnika srpskog jezika, i izazvao veliko interesovanje u školi u ovom mestu. Pokazalo se da su i đaci iz Donje Trepče vredni čitaoci i dobri poznavaoci srpske književnosti, jer je kviz održan u odličnoj takmičarskoj atmosferi. Raspoređeni u tri ekipe zanimljivih naziva: „Mali bibliofili”, „Knjigoljupci” i „Knjigolovci”, spremno su odgovarali na pitanja, imali su skoro jednak broj bodova, ali je igra asocijacija presudila. Prvo mesto osvojili su „Mali bibliofili” i pokazali da su veliki majstori brzog razmišljanja i dobrog znanja.\nČlanovi dramske sekcije Osnovne škole iz Zablaća, sa predstavom „Udario me pubertet u glavu” imali su uspešnu mini turneju po čačanskoj opštini. Najpre su u sredu, 25. aprila, za više od 200 svojih vršnjaka u OŠ „Filip Filipović” u Čačku, odigrali predstavu koju je po istoimenom romanu Roberta Takariča, za scenu priredila nastavnica Zorica Đaković. Ispraćena smehom i burnim aplauzom, dramska sekcija iz Zablaća je već sutradan, 26. aprila bila gost u OŠ „Branislav Petrović” u Slatini. Kako se izboriti sa pubertetskim (ne)zgodama pokazali su svojim drugarima, đacima od prvog do petog razreda, koji su bili pažljiva publika, i poželeli da se opet druže sa svojim vršnjacima.\nČačanski bibliotekari su ovim uspešnim aprilskim programom za osnovce postigli da se đaci upoznaju, saznaju čime se njihovi vršnjaci iz drugih škola bave i da prošire svoje znanje. Istovremeno, susreti su bili svojevrsna promocija knjige i čitanja, kao i vršnjačkog druženja.\nProgram „Biblio-kolaž za osnovce” koji su tokom aprila 2018. realizovali Dubravka Ilić i Vladimir Simić biće nastavljen i u maju.\n← Festival odbojke u Čačku opravdao očekivanja organizatora\nNovi drveni krovovi na kućama „Starog sela” →


Duma i Evropski sud za ljudska prava: Svako ide svojim putem - Rusija - Nedeljnik Vreme\nRuski put: Duma\n8. 6. 2022. / 8.17\nZa vlasti u Moskvi presude Evropskog suda za ljudska prava više neće biti obavezujuće. Iako slučaj opozicionog lidera Alekseja Navaljnog pokazuje da Kremlj za presude suda u Strazburu nije mario ni ranije, državna Duma je usvajanjem novih zakona i formalno raskrstila sa evropskom međunarodnom instancom koja obavezuje na poštovanje ljudskih prava\nRuska Duma izglasala je u utorak dva zakona kojim Moskva definitivno raskida sa obavezama prema Savetu Evrope, iz kog je izbačena 15. marta zbog agresije na Ukrajinu. Radi se o pravnim aktima koji omogućavaju vlastima u Rusiji da sve presude Evropskog suda za ljudska prava donete posle 15. marta ne sprovedu.\nTo znači da Evropski sud za ljudska prava u Rusiji više neće biti osnov za reviziju presuda ruskih sudova. Kako je rečeno u Moskvi, taj sud je postao "instrument političke borbe u rukama zapadnih političara" protiv Rusije.\nKako se navodi u saopštenju državne Dume, sva ranija plaćanja kompenzacija po odlukama Evropskog suda za ljudska prava biće isplaćivana u rubljama i na račune u ruskim bankama.\nEvropski sud za ljudska prava uveden je u strukturu Saveta Evrope (SE), najveće organizacije na kontinentu za poštovanje ljudska prava, kao organ koji nadzire poštovanje osnovnih ljudskih prava pobrojanih u Evropskoj Konvenciji za zaštitu prava i osnovnih sloboda. Po svojoj prirodi ovaj sud, sa sedištem u Strazburu, ne predstavlja instancu iznad nacionalnih sudova, već se pred njim pokreću postupci tek onda kada su iscrpljena sva pravna sredstva u nekoj državi članici SE.\nSud koji čini podjednak broj sudija iz svih država Saveta Evrope ima nadležnost da utvrdi da li je u nekom konkretnom slučaju došlo do povrede nekog od ljudskih prava. Po odluci Suda, države članice dužne su da obeštećenima nadoknade štetu koju je propisao Sud.\nRusija je i pre agresije na Ukrajinu imala kompleksne odnose sa ovim sudom. Zbog sistematskog kršenja ljudskih prava, najveći broj slučajeva pred sudom u Strazburu bio je iz Rusije. Godinama su svoja prava baš pred ovim sudom tražili oteti i diskriminisani Čečeni jer za njihova prava Rusija nije marila.\nTenzije su bile na vrhuncu u slučaju opozicionog lidera Alekseja Navaljnog kada je Moksva odbijala da ga pusti na slobodu i pored toga što je Evropski sud za ljudska prava utvrdio da postoji rizik po život i zdravlje Navaljnog.\nJoš 2017. godine u Strazburu je zaključeno da je postupak protiv Alekseja Navaljnog i njegovog brata Olega, koji su u Rusiji bili optuženi da su prevarili rusku podružnicu francuske kozmetičke kompanije, bio nepravedan. Nakon što se Navaljni posle lečenja u Nemačkoj zbog trovanja novičokom, za šta se na Zapadu smatra odgovornim Kremlj, vratio u Rusiju ponovo je uhapšen i osuđen na skoro tri godine zatvora "jer se nije na vreme javio nadležnom sudu". Tada je od Kremlja zatraženo da se Navaljni odmah pusti na slobodu.\nUprkos pritisicma Moskva je poručivala da zahtev Evropskog suda za ljudska prava ne može biti ispunjen, a ruske vlasti pozivale su se na izmene Ustava iz 2020. godine kojima nacionalni zakon u Rusiji ima prednost nad međunarodnim pravom i međunarodnim sudovima. Tada se nije isključivala mogućnost da Savet Evrope uvede strožije sankcije ruskim vlastima, a spominjalo se i izbacivanje iz SE kao poslednji korak.\nRusija je na kraju, i pored sistematskih kršenja ljudskih prava godinama unazad, iz Saveta Evrope izbačena zbog agresije na Ukrajinu.


TV Most\nPolitičke stranke okupirale administraciju\n16:24, 01.04.2015, Zaštitnik građana Saša Janković rekao je da su političke stranke okupirale administraciju i da zato još uvek nema depolitizacije.\nDačić sa najvišim zvaničnicima Tadžikistana\n16:13, 01.04.2015, Srbija i Tadžikistan imaju prijateljske odnose koje, u punom kapaciitetu, treba da se razvijaju u budućnosti, izjavio je danas prvi potpredsednik Vlade i ministar spoljnih poslova Srbije Ivica Dačić koji boravi u dvodnevnoj poseti toj zemlji.\nIntezivnije pokretanje prekršajnih prijava\n14:04, 01.04.2015, Ministarstvo za državnu upravu i lokalnu samoupravu će poštriti postupke i intezivnije pokretati prekršajne prijave koje se tiču naloga poveranika za informacije od javnog značaja o dostupnosti tih informacija, najavila je ministarka Kori Udovički.\nPoštujem odluku Srbije da ne uđe u NATO\n10:33, 01.04.2015, Generalni sekretar NATO Jens Stoltenberg izjavio je da NATO ne primorava ni jednu zemlju, pa ni Srbiju, da se pridruži savezu i da je zadovoljan dosadašnjom vojnom saradnjom.\nMihajlović: Nedoslednost Haškog tribunala\n09:18, 01.04.2015, Potpredsednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je danas da opoziv iz Haga odluke o privremenom puštanju na slobodu Vojislava Šešelja predstavlja demonstraciju sile i da će vlada doneti odgovarajuće odluke.\nSelaković, Kirbi i Kamsvag danas u poseti sudovima\n08:04, 01.04.2015, Ministar pravde Nikola Selaković i ambasadori SAD i Norveške Majkl Kirbi i Nils Ragnar Kamsvag obići će danas renovirane prostorije Osnovnog, Višeg i Prekršajnog suda u Pirotu, najavljeno je iz Ministarstva pravde Srbije.\nSrbija će očuvati političku i ekonomsku stabilnost\n18:53, 31.03.2015, Vlada Srbije će učiniti sve da obezbedi Srbiji budućnost, tako što će očuvati punu političku i ekonomsku stabilnost zemlje, izjavio je danas premijer Srbije Aleksandar Vučić.\nSrbija opredeljena za borbu protiv radikalizma\n18:45, 31.03.2015, Srbija je čvrsto opredeljena da odgovori savremenim bezbednosnim izazovima, i spremna je da sa partnerima sarađuje u borbi protiv terorizma i svih vidova ekstremizma i radikalizma, izjavio je danas ministar spoljnih poslova Ivica Dačić.\nO pritiscima iz Haga GO SNS raspravlja 17. aprila\n17:52, 31.03.2015, Srpska napredna stranka će 17. aprila održati sednicu Glavnog odbora na kojoj će razmatrati aktuelnu političku situaciju i doneti najvažnije odluke u svetlu važnih i teških ekonomskih reformi, ali i u svetlu političkih pritisaka iz Haškog tribunala, saopštio je predsednik te stranke Aleksandar Vučić.\nOčekujemo podršku Italije u otvaranju poglavlja\n17:11, 31.03.2015, Srbiji je veoma važno da što pre otpočne otvaranje pregovaračkih poglavlja sa Evropskom unijom, i u tome očekuje podršku Italije, izjavio je danas predsednik Tomislav Nikolić tokom susreta sa šefom italijanske diplomatije Paolom Ðentilonijem.\nItalija će podržati otvaranje pregovora\n14:07, 31.03.2015, Predsednik Vlade Srbije Aleksandar Vučić i ministar spoljnih poslova Italije Paolo Đentiloni konstastovali su da dve zemlje imaju odlične političke odnose čime doprinose redovni susreti zvaničnika, a gost iz Italije najavio da će njegova vlada podržati skoro otvaranje pregovaračkih poglavlja, saopšteno je iz vladine Kancelarije za medije po završetku susreta.\nDevenport: Skrining uspesno završen\n13:01, 31.03.2015, Šef Delegacije EU u Srbiji Majkl Devenport izjavio je danas da je skrinig uspešno završen i da Srbija značajno radi na sprovođenju ekonomskih reformi, te da zbog toga Vlada Srbije uživa podršku kako Evropske komisije, tako i država članica EU.\nOčekujem i zatvaranje poglavlja do kraja godine\n12:21, 31.03.2015, Šef pregovračkog tima za vođenje pregovora o pristupanju Srbije EU Tanja Miščević izjavila je danas da je Srbija najbolje pripremljena za vođenje pregovora i da se nada da će do kraja godine biti otvorena i zatvorena određena poglavlja u pregovorima sa EU.\nDoneti najbolju odluku radi očuvanja stabilnosti\n10:08, 31.03.2015, Predsednik Nacionalnog saveta za saradnju sa Haškim tribunalom Rasim Ljajić izjavio je danas da će, posle opoziva iz Haga odluke o privremenom puštanju na slobodu Vojislava Šešelja, Vlada Srbije doneti najbolju odluku sa ciljem očuvanja ukupne stabilnosti u zemlji i ponovio da bi za Šešelja bilo najbolje da se dobrovoljno preda.\nOdalović: Moguć uslov Srbiji da izruči Šešelja\n08:32, 31.03.2015, Generalni sekretar Ministarstva spoljnih poslova Veljko Odalović izjavio je danas da nije dobro da se Srbiji ispostavljaju računi i obaveze, za koje apsolutno nije bila kriva, niti odgovorna i da bi se moglo dogoditi, da, ako Vojislav Šešelj sam ne ode u Hag, da se Srbiji kao uslov ispostavi da ga izruči.\nItalija neće izneveriti Srbiju\n08:14, 31.03.2015, Italijanski ministar spoljnih poslova Paolo Đentiloni izjavio je da treba nagraditi hrabrost i odlučnost Srbije zbog sprovođenja delikatnih reformi koje od nje traži Evropska unija.\nVučić: Koriste Šešelja da bi nas kaznili\n01:25, 31.03.2015, Premijer Srbije Aleksandar Vučić ocenio je da je negde, neko pogrešno izračunao da je lider Srpske radikalne stranke Vojislav Šešelj faktor koji može da uzdrma njega i Vladu Srbije, pa je počeo da ga koristi kao strašilo iz kutije.\nArtman: Tribunal kriv za cirkus oko Šešelja\n23:11, 30.03.2015, Bivša portparolka Tribunala u Hagu Florens Artman izjavila je večeras da Srbija treba da pozove Tribunal da što pre donese presudu Šešelju, ali i istakla da je Tribunal kriv za cirkus koji je nastao u slučaju Šešelja.\nJeremić:Osnažiti saradnju sa Azijom\n21:25, 30.03.2015, Osnivač Centra za međunarodne odnose i održivi razvoj Vuk Jeremić smatra da bi Srbija trebalo da osnaži odnos sa azijskim zemljama.\nŠešelj: U sredu očekujem dopis iz Haga\n20:37, 30.03.2015, Lider Srpske radikalne stranke Vojislav Šešelj izjavio je danas u Boru da očekuje da mu u sredu zvanično bude dostavljena odluka o povratku u Haški tribunal i ponovio da neće da beži, niti da se dobrovoljno preda.\nVejvoda: Evropa ne želi novi Kipar\n18:21, 30.03.2015, Potpredsednik nemačkog Maršalovog fonda Ivan Vejvoda ocenio je danas da je vlastima u Beogradu i Prištini u interesu da dođe do sprovođenja Briselskog sporazuma, istakavši da se već 10 godina svim vlastima govori da Evropa ne želi novi Kipar.\nStoltenberg: Odlična saradnja NATO sa Srbijom\n18:05, 30.03.2015, NATO odlično sarađuje sa Srbijom i poštuje njenu odluku da ne traži članstvo u Severoatlantskom paktu, izjavio je danas generalni sekretar NATO Jens Stoltenberg u Evropskom parlamentu.\nSporazum sa Makedonijom o granicnoj proceduri\n17:24, 30.03.2015, Vlada Srbije usvojila je na današnjoj sednici Predlog zakona o potvrđivanju Sporazuma između Vlade Srbije i Vlade Makedonije o utvrđivanju granične procedure za železnički granični prelaz Preševo - Tabanovce.\nVulin: Preko Šešelja ruše Vučića\n16:50, 30.03.2015, Zahtev Žalbenog veća Haškog tribunala za vraćanje Vojislava Šešelja u Hag je pokušaj rušenja premijera Aleksandra Vučića, rekao je danas ministar u Vladi Srbije Aleksandar Vulin u izjavi novinarima.\nOdluka Haga perfidna i ugrožava stabilnost\n15:37, 30.03.2015, Odluka Haškog tribunala da se Vojislav Šešelj vrati u Hag je perfidna, skandalozna i ugrožava stabilnost Srbije i čitavog regiona, izjavio je danas prvi potpredsednik Vlade Srbije i ministar spoljnih poslova Ivica Dačić.\n« 1 ... 746 747 748 749 750 751 752 753 754 ... 783 »\n20:42 Rečnici kao slike sveta u Galeriji nauke i tehnike SANU\n20:24 Predsednik Paragvaja Mario Abdo Benites položio zakletvu\n19:44 Identifikovana 21 žrtva nesreće u Đenovi\n19:25 Formira se oluja Ernesto, SAD bezbedne\n19:19 Bečić: Važno je da budemo jedinstveni u podršci Vučiću\n19:02 Brod "Akvarijus" sa migrantima pristao u Valetu\n18:49 Zaharova: Povećanje budžeta NATO-a stvoriće dodatne rizike\n18:46 Dodik:Ponosan sam na Skupštinu,postupila je odgovorno\n18:32 Jovanov: Jeremić nastavlja politiku za Srbiju ništa\n18:14 Samoubilački napad u Kabulu,stradalo 48 osoba\n18:00 Danska podiže ogradu prema Nemačkoj zbog svinjske groznice\n17:54 Nemačka deportovala 46 tražilaca azila iz Avganistana\n17:49 Srbin upucan u Salcburgu\n17:39 SAD udvostručuju broj marinaca u Norveškoj, Moskva ljuta\n17:30 SNS: Podrška Vučiću u vezi s rešavanjem pitanja KiM\n17:07 "Road to Agartha", prvi srpski film sniman u Vijetnamu\n15:34 Đurićevo pismo Teodosiju: Nepravedno napadate predsednika!\n15:31 Istraživanje navodnih grobnica u Ugljaru\n15:28 Uručena pomoć stočarima u Novom Brdu\n15:00 U manastiru Banjska proslavljena hramovna slava\n14:45 Voda za piće u Kosovskoj Mitrovici i Zvečanu potpuno ispravna\n14:39 Specijalno tužilaštvo: Znamo da javnost očekuje prve optužnice\n14:19 Milosavljević: Promovišemo džez i bluz tradiciju Mitrovice\n13:54 Portparol: Svesni smo da javnost očekuje prve optužnice...\n12:48 Arlov za Preobraženje u poseti Kosovu i Metohiji\n12:47 Jevtić: Oče Savo, nije Vama problem razgraničenje...\n11:59 Zeri objavio "predlog dokumenta o razgraničenju"\n11:41 Tači: Nećemo dozvoliti novu Republiku Srpsku na Kosovu\n11:13 "Vi ste naša nada da će Srbija biti ovde i sa nama"\n11:11 Specijalni kosovski tužilac podneo ostavku zbog pretnji\n10:08 Beživotno telo muškarca u Lozištu kod Zvečana\n09:31 Rakić Janjiću: Srba u Đakovici više nema i nisu otišli dobrovoljno


Brnabić je rekla da će Palmer razgovarati i sa predsjednikom Aleksandrom Vučićem, tokom predsjednikove posjete Vašingtonu, kao i da će se ona sama sa njim vidjeti još jednom, na samitu u Delfiju, te da očekuje da će Palmer uskoro posjetiti Beograd.\n– Ali, kada govorimo o BiH, i RS, važno je da podržavamo regionalnu stabilnost. O tome razgovaramo i sa Dodikom, i tu ne postoje tajne. Imamo posebne odnose sa RS, to je naše pravo i želje, a to nikako ne ugrožava BiH, već upravo suprotno. To u BiH treba da gledaju kao ruku pruženu BiH – rekla je Brnabić, prenosi Tanjug.


Srbija pravi zakon o kriptovalutama - Crypto News - Crypto.ba\nmarble August 24, 2020, 7:05am #1\nmarija blesic o kripto zakonu575×575 193 KB\nIako u Srbiji posluje sve više IT kompanija koje su upućene na transakcije kriptovalutama u okviru blokčejn (eng. blockchain) sistema, ovdašnje zakonodavstvo još uvek ne prepoznaje ovaj savremeni način plaćanja. U toku je rad na nacrtu zakona koji uređuje ovu oblast, a IT preduzetnici se nadaju da će im poslovanje biti znatno olakšano nakon donošenja legislative.\nKako je za Radio Slobodna Evropa (RSE) rečeno u Narodnoj banci Srbije (NBS), u izradi zakonskog okvira, učestvuju predstavnici Vlade Srbije, NBS, Ministarstva finansija, Komisije za hartije od vrednosti, Uprave za sprečavanje pranja novca, Ministarstva privrede, Ministarstva trgovine, turizma i telekomunikacija, Beogradske berze, kao i predstavnici privrede i akademske javnosti.\n“Kriptoimovinskim regulatornim okvirom urediće se poslovanje lica koja obavljaju poslove s virtuelnom imovinom (kriptovalute i kriptotokeni) u Srbiji, što bi trebalo da dovede do daljeg unapređenja poslovnog i regulatornog okruženja”, navode u Narodnoj banci.\nAleksandar Matanović, suosnivač beogradske kriptomenjačnice ECD, specijalizovane za menjanje kriptovaluta, kaže za RSE da od nove legislative očekuje da donese mnogo više izvesnosti ljudima koji se bave tom vrstom posla.\n“Ako gledam iz ugla svoje firme, i nama bi značilo da se ta regulativa donese, naravno, pod uslovom da nije previše restriktivna, što mi do sada deluje da neće biti, jer mi smo konstantno suočeni sa izazovima, kako knjigovodstvenim tako i operativnim”, kaže on.\nKad radite nešto za šta ne postoje standardi i pravila, dodaje Matanović, onda mnogo vremena trošite na to da se uskladite i nađete uporište u postojećoj regulativi za ono što radite, umesto da to vreme trošite za razvijanje svojih proizvoda i usluga.\nPrema zvaničnoj statistici Privredne komore Srbije (PKS) u Srbiji postoji preko 20 kompanija koje su specijalizovane u razvoju blokčejna.\nDonošenjem zakona o blokčejnu i kriptovalutama bi kriptovalute bile prepoznate kao finansijski instrument koji se može koristiti u poslovanju, objašnjava Marija Blešić, članica udruženja Belgrade Crypto Community , koje se bavi edukacijom o blokčejn tehnologiji.\nOna smatra da bi donošenje progresivnog zakona u ovoj oblasti moglo da stvori primamljiv ambijent za kriptoposlovanje.\n“Mi već imamo solidan broj preduzetnika koji su spremni da prodaju svoja dobra i usluge za kriptovalute kao što su bitkoin, lajtkoin, sejfeks, a ovim zakonom oni bi samo mogli da budu ohrabreni za takvu vrstu poslovanja”, kaže Blešić.\nŠta su kriptovalute i blokčejn?\nKriptovalute su digitalne valute koje u realnom svetu nemaju fizički oblik kao što su novčanice ili kovanice.\n“Kod kriptovaluta ne postoji izdavalac, to jest institucija, firma niti čovek koji stoji iza određene kriptovalute, već njima upravljaju sami njeni korisnici”, objašnjava Aleksandar Matanović i dodaje da je ljudima takav koncept i dalje neobičan, s obzirom da su navikli na transakcije sa tradicionalnim posrednicima, poput banaka.\nNajpoznatija kriptovaluta je bitkoin, koja je od puštanja u opticaj 2008. godine do danas nekoliko puta imala eksplozivni rast vrednosti. Jednako tako beležio je i vrtoglav pad, pa je u januaru 2018. godine izgubio četvrtinu vrednosti za samo jedan dan.\nPrema podacima portala Cointelegraph , koji prati vesti o kripto sektoru, 6. avgusta je vrednost bitkoina iznosila 11,818 američkih dolara.\nBitkoin je samo jedna od kriptovaluta, a sve one vezane su za blokčejn sistem transakcija.\nKrajnje pojednostavljeno, blokčejn se često predstavlja kao virtuelna knjiga koja se nalazi na internetu, i u kojoj su zapisane informacije o sprovedenim transakcijama. Svaka stranica knjige je povezana sa sledećom, a svaki korisnik te mreže ima pristup toj knjizi.\n“To znači da su sve transakcije zauvek zapisane u toj knjizi i da se one nikada ne mogu izbrisati niti im se redosled može poremetiti. Ako sam ja poslala novac juče, to znači da će ta informacija uvek biti zapisana na blokčejnu. To znači da je blokčejn praktično neuništiv”, objašnjava Marija Blešić.\nNije nelegalno, ali nije ni u zakonu\nPoslovanje povezano sa virtuelnim valutama trenutno je u Srbiji uređeno samo sa aspekta primene Zakona o sprečavanju pranja novca i finansiranja terorizma, a nadzor nad primenom ovog zakona vrši Narodna banka Srbije.\nPrivrednici koji se bave virtuelnim transakcijama su, kako se navodi u pisanom odgovoru Narodne banke za RSE, dužni da, između ostalog, “vrše identifikaciju stranke na propisan način (kod fizičkih lica uvidom u lični identifikacioni dokument sa fotografijom), da prate njeno poslovanje, da izrade spisak pokazatelja (indikatora) za prepoznavanje lica i transakcija za koje postoje osnovi sumnje da se radi o pranju novca ili finansiranju terorizma, da izrade odgovarajuće unutrašnje akte, vode odgovarajuće evidencije, dostavljaju informacije, podatke i dokumentaciju Upravi za sprečavanje pranja novca i dr”.\nMeđutim, još uvek ne postoji poseban zakon koji uređuje ovu oblast, pa vršenje transakcije blokčejn tehnologijom nije nezakonito, ali nije ni prepoznato u legislativi. To za ljude koji se u Srbiji bave fintek industrijom (kombinacija finansija i tehnologije) otvara niz problema.\n“Mi smo, za početak, imali veliki problem da uopšte nađemo knjigovodstvenu agenciju koja hoće da radi sa nama, jer oni nisu znali šta s tim da rade i kako to da zavode u knjige”, kaže Aleksandar Matanović i dodaje da knjigovođe “i dalje nisu 100 posto sigurni šta treba da rade” i da će to znati tek kada bude donet zakon.\nPrema njegovim rečima, nedoumica je i kako se klasifikuju kriptovalute.\n“Neki ih vide kao novac, neki kao digitalnu imovinu, neki kao špekulativni instrument. I ako bi neka firma trebalo da na stanju prikaže kriptovalute, ne zna se u kojoj kategoriji treba da ih prikaže”, kaže Matanović.\nKako objašnjava Marija Blešić, kriptovalutama je moguće trgovati na berzama, pa se, prema njenim rečima, svakodnevno dešava da ljudi iz Srbije prodaju kriptovalute za dinare i zatim novac podižu sa bankovnog računa.\n“Svi srpski državljani koji se prijave na berzama moraju da se pridržavaju Zakona o sprečavanju pranja novca. Iako ovo stanje sada neki ljudi nazivaju ‘sivom zonom’, mi se zaista nadamo da će ovaj zakon još dodatno da olakša i unapredi poslovanje, a da neće uvesti neke negativne posledice za korisnike”, kaže Marija Blešić iz Belgrade Crypto Community.\nZemlje sa dobrom legislativom\nBrojne su evropske zemlje na koje Srbija može da se ugleda kada je reč o pravnom regulisanju blokčejn tehnologije, smatra Aleksandar Matanović. Francuska i Portugal su, prema njegovom mišljenju, zemlje koje imaju korektan odnos prema toj oblasti, ali i Estonija.\n“Estonija čak pokušava da kroz regulativu bude centar Evrope u smislu da pokušavaju da motivišu firme koje se bave kriptovalutama i blokčejnom da se tamo registruju i da odande rade. To rade kroz sistem licenciranja koji je dosta jeftiniji i jednostavniji nego, na primer na Malti, koja takođe pokušava da se izbori za svoje mesto”, kaže Matanović.\nVan Evrope, dodaje sagovornik RSE, je Japan jedna od prvih zemalja koja je donela regulativu u toj oblasti.\nBlokčejn video samit Srbije, UAE i Indije u oktobru\nU međuvremenu, iz Privredne komore Srbije (PKS) najavljuju da će u oktobru biti održan blokčejn video samit Srbije i Ujedinjenih Arapskih Emirata (UAE), na kojem će učestvovati veliki broj predstavnika kompanija i eksperata iz Srbije, UAE i Indije.\nKako se navodi na zvaničnom sajtu PKS samit će biti održan sa ciljem povezivanja i unapređenja saradnje firmi u inovativnim i brzorastućim tehnologijama.\n“Izuzetno je priznanje da partneri iz Privredne komore Dubaija prepoznaju nameru Srbije da se pozicionira kao lider u razvoju blokčejn tehnologije u regionu i Evropi”, navodi se u pisanoj izjavi Marka Selakovića iz PKS.\nKako se objašnjava, UAE su jedna od najinovativnijih ekonomija sveta, sa izuzetno širokim spektrom primene blokčejn tehnologija u raznim sferama života i poslovanja, a uz uključivanje Indije, kao jednog od globalnih lidera u domenu IT industrije, virtuelni samit otvoriće priliku za poslovno povezivanje kompanija Srbije, UAE i Indije.\nVlada Srbije, dodaje se, prepoznala je blokčejn tehnologiju kao najbrže rastuću granu IT sektora u Srbiji i novom regulativom biće omogućen dodatni podsticaj investiranju u blokčejn kompanije, što će doprineti njihovom razvoju i konkurentnosti na svetskom tržištu.\nHakeri odmakli dalje od države\nUpravo je otkup u kriptovalutama bio zahtev za otkup ličnih podataka građana Novog Sada, koji su hakeri uputili nakon što su napali informacioni sistem tog grada, 90 kilometara udaljenog od Beograda.\nKako je tada objasnio gradonačelnik Miloš Vučević hakeri su od gradskih vlasti tražili za otkup 50 bitkoina, što iznosi oko 400.000 evra.\nGradske vlasti nisu pristale na otkup i pokrenule su, nakon višenedeljnih poteškoća u funkcionisanju gradskih birokratskih delova, novi sistem.\nIzvor: Srbija pravi zakon o kriptovalutama


INFO ::: Region > Kosovo - STRANA 2 > Poseta Omladinske grupe Helsinškog odbora Kosovu\nPoseta Omladinske grupe Helsinškog odbora Kosovu\nU periodu od 19. do 25. septembra 2009. godine, tri člana Omladinske grupe Helsinškog odbora za ljudska prava u Srbiji u Beogradu, zajedno sa menadžerom edukativnih aktivnosti Odbora, posetili su Republiku Kosovo, odnosno srpske enklave: Staro Gracko, Grace, Kosovsku Kamenicu, Novo Brdo i Leposavić. U toku poseta srpskim enklavama članovi omladniske grupe razgovarali su sa više od 45 mladih ljudi iz kosovskih enklava.\nPostignut je dogovor da mladi ljudi iz Omladinske grupe HCHRS i mladi ljudi iz enklava putem social networking sites nastave međusobnu komunikaciju, kao i da se najaktivniji među mladim Srbima iz enklava uključe u neke od edukativnih aktivnosti koje se organizuju u Srbiji, Kosovu i drugim delovima regiona. Isto tako, dogovoreno je da se u narednoj poseti organizuju radionice na kojima bi mladi sa Kosova učili o procesu izrade projekata.\nTokom sastanaka i razgovora, mladi ljudi iz Beograda i sa Kosova razmenili su mišljenja o najvećim problemima sa kojima se i jedni i drugi susreću. Otvoreno je i ptanje saradnje mladih Srba sa Kosova sa njihovim vršnjacima Albancima, što i dalje predstavlja tešku i bolnu temu.\nDogovoreno je da se u narednom periodu, konkretno do kraja tekuće godine, mladi ljudi iz Srbije i sa Kosova još najmanje jednom sretnu i nastave dalju komunikaciju i saradnju na polju edukacije i zajedničkog aktivizma.


Matematička Gimnazija prvi put na prestižnom kampu „MATHS BEYOND“ - Ozonpress :: internet portal\nTag: Gimnazija, kamp, matematička\nNakon velikog uspeha na 23. Balkanskoj juniorskoj olimpijadi, učenik Matematičke gimnazije, Vukašin Mihajlović, će uz podršku kompanije Frikom otputovati u Poljsku na prestižan matematički kamp „Maths Beyond Limits 2019“, gde će imati priliku da stekne nova znanja iz ove oblasti.\n– Ponosni smo na to što se naši učenici svake godine vraćaju sa medaljama sa međunarodnih i domaćih takmičenja. Kako bi to postigli neophodna je podrška kojom će biti obezbeđena sredstva neophodna za njihovo učešće i zbog toga smo zahvalni kompaniji Frikom koja je to prepoznala – dodao je.\n– Već duže vreme naši matematičari nižu uspehe, zbog toga smo mi kao društveno odgovorna kompanija želeli da pružimo podršku u njihovom daljem obrazovanju – rekla je Ivana Dukić, direktor marketinga kompanije Frikom.\nNemanja M. 15/03/2020 u 14:14 Odgovorite\nOgnjanović je u penziji od oktobra,dir. Matematičke gimnazije je žena!